#### JEGYZŐKÖNYV

KÉSZÜLT: 2015. NOVEMBER 19-ei 15:00 órakor kezdődő

KÉPVISELŐ-TESTÜLETI ÜLÉSEN

AZ ASZÓDI POLGÁRMESTERI HIVATAL TANÁCSKOZÓ TERMÉBEN

# JELEN VANNAK: JELENLÉTI ÍV SZERINT;

Sztán István polgármester, Kovács Tamás alpolgármester, Buzás János, Kerényi Norman, Koncz István, Rigó Lászlóné, Rizsák Krisztián, Urbán László képviselők, dr. Bóta Julianna jegyző, dr. Ballagó Katalin, a Jegyzői Osztály vezetője, Uti Csabáné, a Pénzügyi és Gazdálkodási Osztály vezetője, Csáky Júlia, a Városüzemeltetési és Műszaki Osztály vezetője, dr. Bőhm András,az Aszódi Járási Hivatal vezetője, Varga Jánosné a Kistérségi Gondozási Központ vezetője,Oláhné Bordi Edit a Gyermekétkeztetési Intézmény vezetője, Oprável Beatrix jegyzőkönyvvezető.

**Sztán István**

Köszönti a mai Képviselő-testületi ülésen megjelent vendégeket, képviselőket, kollégákat valamint Aszód város lakosságát, akik a Galga TV-n keresztül követik nyomon a Képviselő-testület munkáját.

Mielőtt megnyitná a mai testületi ülést elmondja, hogy a közelmúltban a világ több pontján terrortámadások történtek. Kéri, hogy a jelenlévők az áldozatok emlékének és a terror elleni tiltakozásként egy perces néma felállással adózzanak.

**Sztán István**

A Képviselő-testület mai ülését zárt üléssel kezdi.

A termet elhagyják: dr. Bőhm András,az Aszódi Járási Hivatal vezetője és , Varga Jánosné a Kistérségi Gondozási Központ vezetője

A Polgármester a Mötv.46.§ (2) bekezdése alapján zárt ülést rendel el.

A zárt ülés az **523. oldalon** folytatódik.

A Képviselő-testületi ülés **nyílt ülésként** folytatódik az **525. oldalon.**

A terembe visszaérkeznek: dr. Bőhm András,az Aszódi Járási Hivatal vezetője és , Varga Jánosné a Kistérségi Gondozási Központ vezetője

**Sztán István**

Megállapítja, hogy a nyílt ülésen jelenlévő képviselők létszáma 8 fő. Asztalos Tamás képviselő úr igazoltan van távol. A testület határozatképes, az ülést megnyitja.

Miután Aszód Város Önkormányzat Szervezeti és Működési Szabályzata alapján további napirendre beadvány nem érkezett, ezért az alábbi napirendi pontokat terjeszti elő megtárgyalásra;

**Napirendi pontok:**

1. **Előterjesztés a Kistérségi Gondozási Központ Alapító Okiratának módosítására**

 Előterjesztő: Polgármester

 Előadó: Polgármester

1. **Előterjesztés az iparűzési adóról szóló új önkormányzati rendelet megalkotásáról**

 Előterjesztő: Polgármester

 Előadó: Jegyző

1. **Előterjesztés a telek adóról szóló új önkormányzati rendelet megalkotásáról**

 Előterjesztő: Polgármester

 Előadó: Jegyző

1. **Előterjesztés a magánszemélyek kommunális adójáról szóló új önkormányzati rendelet megalkotásáról**

 Előterjesztő: Polgármester

 Előadó: Jegyző

1. **Előterjesztés az Önkormányzat tulajdonában lévő lakások és nem lakás céljára szolgáló helyiségek bérletének és elidegenítésének szabályairól, a lakbérek, bérleti díjak mértékének megállapításáról szóló 19/2013. (IX. 6.) önkormányzati rendelete módosítására**

 Előterjesztő: Polgármester

 Előadó: Polgármester

1. **Előterjesztésa Podmaniczky Alapfokú Művészeti Iskola intézményvezetői pályázata véleményezésére**

 Előterjesztő: Polgármester

 Előadó: Polgármester

1. **ElőterjesztésAszód várossá nyilvánításának 25 éves évfordulója alkalmából rajz-, festmény pályázat kiírására**

 Előterjesztő: Polgármester

 Előadó: Polgármester

1. **Előterjesztés Gazdasági Program módosításáról**

 Előterjesztő: Polgármester

 Előadó: Polgármester

1. **ElőterjesztésPest Megye Önálló NUTS 2 régióvá válását kezdeményező határozathoz**

 Előterjesztő: Polgármester

 Előadó: Polgármester

1. **Előterjesztés Aszód Város Önkormányzat 2016. évi belső ellenőrzési tervének elfogadására**

 Előterjesztő: Jegyző

 Előadó: Jegyző

1. **Előterjesztés az Aszód belváros területére bevezetésére kerülő parkolási rendszerről**

 Előterjesztő: Polgármester

 Előadó: Polgármester

1. **Előterjesztés önkormányzati tulajdonú utak útépítési rangsoráról**

 Előterjesztő: Polgármester

 Előadó: Polgármester

1. **Előterjesztés az Aszód, Kossuth L.u.21. szám alatti önkormányzati tulajdonban lévő nem lakás céljára szolgáló üzlethelyiség bérbeadásáról**

 Előterjesztő: Polgármester

 Előadó: Polgármester

1. **Jelentés a lejárthatáridejű határozatokról és a két ülés között tett intézkedésekről**

 Előterjesztő: Polgármester

 Előadó: Polgármester

\*\*\*

**Sztán István**

Kérdezi a Képviselő-testületet elfogadja-e a mai ülés keretében megtárgyalandó napirendi pontokat.

A Képviselő-testület 8 igen szavazattal, nem szavazat és tartózkodás nélkül az alábbi sorrendiség alapján elfogadja.

**Napirendi pontok:**

1. **Előterjesztés a Kistérségi Gondozási Központ Alapító Okiratának módosítására**

 Előterjesztő: Polgármester

 Előadó: Polgármester

1. **Előterjesztés az iparűzési adóról szóló új önkormányzati rendelet megalkotásáról**

 Előterjesztő: Polgármester

 Előadó: Jegyző

1. **Előterjesztés a telek adóról szóló új önkormányzati rendelet megalkotásáról**

 Előterjesztő: Polgármester

 Előadó: Jegyző

1. **Előterjesztés a magánszemélyek kommunális adójáról szóló új önkormányzati rendelet megalkotásáról**

 Előterjesztő: Polgármester

 Előadó: Jegyző

1. **Előterjesztés az Önkormányzat tulajdonában lévő lakások és nem lakás céljára szolgáló helyiségek bérletének és elidegenítésének szabályairól, a lakbérek, bérleti díjak mértékének megállapításáról szóló 19/2013. (IX. 6.) önkormányzati rendelete módosítására**

 Előterjesztő: Polgármester

 Előadó: Polgármester

1. **Előterjesztésa Podmaniczky Alapfokú Művészeti Iskola intézményvezetői pályázata véleményezésére**

 Előterjesztő: Polgármester

 Előadó: Polgármester

1. **ElőterjesztésAszód várossá nyilvánításának 25 éves évfordulója alkalmából rajz-, festmény pályázat kiírására**

 Előterjesztő: Polgármester

 Előadó: Polgármester

1. **Előterjesztés Gazdasági Program módosításáról**

 Előterjesztő: Polgármester

 Előadó: Polgármester

1. **ElőterjesztésPest Megye Önálló NUTS 2 régióvá válását kezdeményező határozathoz**

 Előterjesztő: Polgármester

 Előadó: Polgármester

1. **Előterjesztés Aszód Város Önkormányzat 2016. évi belső ellenőrzési tervének elfogadására**

 Előterjesztő: Jegyző

 Előadó: Jegyző

1. **Előterjesztés az Aszód belváros területére bevezetésére kerülő parkolási rendszerről**

 Előterjesztő: Polgármester

 Előadó: Polgármester

1. **Előterjesztés önkormányzati tulajdonú utak útépítési rangsoráról**

 Előterjesztő: Polgármester

 Előadó: Polgármester

1. **Előterjesztés az Aszód, Kossuth L.u.21. szám alatti önkormányzati tulajdonban lévő nem lakás céljára szolgáló üzlethelyiség bérbeadásáról**

 Előterjesztő: Polgármester

 Előadó: Polgármester

1. **Jelentés a lejárthatáridejű határozatokról és a két ülés között tett intézkedésekről**

 Előterjesztő: Polgármester

 Előadó: Polgármester

**\*\*\***

**Sztán István**

Ismerteti a zárt ülés napirendi pontjában hozott Képviselő-testületi döntést:

A Gyermekétkeztetési Intézmény magasabb vezetői álláshelyére kiírt álláspályázatra egy pályázat érkezett. A benyújtott pályázat a pályázati feltételeknek megfelelt.

A Képviselő-testület Oláhné Bordi Editet bízta meg a Gyermekétkeztetési Intézmény magasabb vezetői teendőinek ellátásával a 2016. január 1-től 2020. december 31-ig terjedő időszakra.

\*\*\*

1. **napirendi pont: Előterjesztés a Kistérségi Gondozási Központ Alapító**

**Okiratának módosítására**

 **Előterjesztő: Polgármester**

 **Előadó: Polgármester**

**Buzás János**

Az Ügyrendi Bizottság javasolja a Képviselő-testületnek a Kistérségi Gondozási Központ Alapító Okiratának módosítását az előterjesztés 1-2. sz. melléklete alapján.

**Sztán István**

Tájékoztatásképpen elmondja, hogy az Aszód és Társult Önkormányzatok Szociális és Gyermekjóléti Társulása várhatóan december hónap elején fog ülés tartani, melyen napirendként szerepel majd a Kistérségi Gondozási Központ vezetői pályázat elbírálása. Továbbá elmondja, hogy a gyermekjóléti intézményekre vonatkozó feladatokban módosítások várhatóak, de ezek végrehajtási rendeletei még nem ismertek. Annyi biztos, hogy jóval kevesebb finanszírozásra lehet számítani a gyermekjóléti feladatok vonatkozásában.

Kérdezi a Képviselő-testületet van-e kérdés, hozzászólás az előterjesztés kapcsán.

Megállapítja, hogy „nincs”.

Kérdezi a Képviselő-testületet elfogadja-e az előterjesztést.

A Képviselő-testület 8 igen szavazattal, nem szavazat és tartózkodás nélkül elfogadja.

**144/2015. (XI.19.) ÖKT sz. határozata Kistérségi Gondozási Központ Alapító Okirat módosításáról**

A Képviselő-testület **az Aszód és Társult Önkormányzatok Szociális és Gyermekjóléti Társulása Társulási Megállapodás 15.1. pontjában foglaltak szerint a Kistérségi Gondozási Központ Alapító Okirat módosítására vonatkozó előterjesztést- megtárgyalta és az alábbi határozatot hozta:**

1. **A Képviselő-testület az előterjesztés 1-2. sz. mellékletben található módosító okiratot, valamint az azzal módosított alapító okiratot egységes szerkezetben elfogadta, mely 2016. január 1. napjától lép hatályba.A Képviselő-testület felhatalmazza a polgármestert a Módosító Okirat valamint a Módosító okiratban foglalt módosításokkal egységes szerkezetbe foglalt Alapító Okirat aláírására.**
2. **A Képviselő-testület felkéri a jegyzőt, hogy a Magyar Államkincstár Államháztartási Irodája felé a változásokat jelentse át.**
3. **A szociális igazgatásról és szociális ellátásokról szóló 1993. évi III. törvény 92/K. § (2) bekezdése alapján a szolgáltatói nyilvántartásba történő adatmódosítás iránt az Önkormányzat mint a Gondozási Központ irányító szerve kérelmet terjeszt elő Pest Megyei Kormányhivatal Gyámügyi és Igazságügyi Főosztályánál a családsegítés és gyermekjóléti szolgáltatás integrálása okán. Az integrált feladatot 2016. január 1. napjától az intézmény szervezeti és szakmai szempontból önálló intézményegysége a család- és gyermekjóléti központ látja el. Felhatalmazza a Polgármestert, és az Intézményvezetőt a szükséges jognyilatkozatok megtételére és aláírására.**

Felelős: polgármester, jegyző, intézményvezető

Határidő: értelem szerint

**\*\*\***

1. Melléklet

Okirat száma:1/2015.

Módosító okirat

A Kistérségi Gondozási Központ Aszód és Társult Önkormányzatainak Szociális és Gyermekjóléti Társulása Társulási Tanácsa által 2014. február 6. napján kiadott, 1/2014.(02.06.) TÖSzGyT. számú alapító okiratát az államháztartásról szóló 2011. évi CXCV. törvény 8/A. §-a alapján az Aszód és Társult Önkormányzatok Szociális és Gyermekjóléti Társulása 2014. december 11-én kelt Társulási Megállapodás 15.1. pontjában foglaltak alapján Aszód Város Önkormányzat Képviselő-testülete 144/2015. (XI.19.) számú határozatárafigyelemmel a következők szerint módosítom:

**Az intézmény alapító okiratának bevezető része helyébe a következő rendelkezés lép:**

„Az államháztartásról szóló 2011. évi CXCV. törvény 8/A. §-a alapján a Kistérségi Gondozási Központ alapító okiratát a következők szerint adom ki:”

1. **Az Alapító Okirat 1. pontja helyébe a következő lép:**

**„1. A költségvetési szerv
megnevezése, székhelye, telephelye**

* 1. A költségvetési szerv
		1. megnevezése: Kistérségi Gondozási Központ
	2. A költségvetési szerv
		1. székhelye: 2170 Aszód, Petőfi u. 13.
		2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Időskorúak nappali ellátása | 2170 Aszód, Falujárók útja 5.  |
| 2 | Időskorúak nappali ellátása | 2192 Hévízgyörk, Kossuth u. 22.  |
| 3 | Család-, gyermekjóléti szolgálat | 2191 Bag, Szent Imre u. 52. |
| 4 | Család-, gyermekjóléti szolgálat | 2182 Domony, Fő u. 98. |
| 5 | Család-, gyermekjóléti szolgálat | 2193 Galgahévíz, Fő u. 143. |
| 6 | Család-, gyermekjóléti szolgálat | 2192 Hévízgyörk, Kossuth u. 22. |
| 7 | Család-, gyermekjóléti szolgálat | 2181 Iklad, Ráday tér 2. |
| 8 | Család-, gyermekjóléti szolgálat | 2173 Kartal Ady E. utca 43. |
| 9 | Család-, gyermekjóléti szolgálat | 2194 Tura, Puskin tér 26. |
| 10 | Család-, gyermekjóléti szolgálat | 2115 Vácszentlászló, Fő u. 2. |
| 11 | Család-, gyermekjóléti szolgálat | 2174 Verseg, Templom tér 12. |
| 12 | Család-, gyermekjóléti szolgálat | 2116 Zsámbok, Bajza tér 16. |

**„**

**3. Az Alapító Okirat 2. pontja és alpontjai helyébe a következő lép:**

**„2. A költségvetési szerv
alapításával és megszűnésével összefüggő rendelkezések**

* 1. A költségvetési szerv alapításának dátuma: 2006.
	2. A költségvetési szerv alapításáról rendelkező jogszabály: Aszód Város Önkormányzat Képviselő-testület 269/2006.XI.28.) számú önkormányzati határozata.
	3. A költségvetési szerv alapítására, átalakítására, megszüntetésére jogosult szerv
		1. megnevezése: Aszód Város Önkormányzat
		2. székhelye: 2170 Aszód, Szabadság tér 9.
	4. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Gondozási Központ | 2170 Aszód, Petőfi u. 6/a. |
| 2 |  |  |

**„**

1. **Az Alapító Okirat 3. pontja és alpontjai helyébe a következő lép:**

**„ 3.A költségvetési szerv irányítása, felügyelete**

3.1.A költségvetési szerv irányító szervének

3.1.1.megnevezése:Aszód Város Önkormányzat Képviselő-testülete

3.1.2.székhelye:2170 Aszód, Szabadság tér 9.

3.2.A költségvetési szerv fenntartójának

3.2.1. megnevezése: Aszód és Társult Önkormányzatainak Szociális és Gyermekjóléti Társulása Társulási Tanácsa

3.2.2.székhelye: 2170 Aszód, Szabadság tér 9.”

**5. Az Alapító Okirat 4. pontja helyébe a következő lép:**

**„4. A költségvetési szerv tevékenysége**

1. A költségvetési szerv közfeladata: Szociális, gyermekjóléti szolgáltatások és ellátások
	1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
|  | 889900 | Máshová nem sorolható egyéb szociális ellátás bentlakás nélkül |

* 1. A költségvetési szerv főtevékenységének államháztartási szakágazati besorolása:

A szociálisan rászorultak részére személyes gondoskodás biztosítása. A személyes gondoskodás magában foglalja a szociális alapszolgáltatásokat. Az alapszolgáltatások megszervezésével a települési önkormányzat segítséget nyújt a szociálisan rászorulók részére saját otthonukban és lakókörnyezetükben önálló életvitelük fenntartásában, valamint egészségi állapotukból, mentális állapotukból vagy más okból származó problémáik megoldásában. A szociális igazgatásról és szociális ellátásokról szóló 1993, évi III. törvény IV. Fejezetének II. címében foglalt alapellátások közül, valamint a gyermekek védelméről és gyámügyi igazgatásról szóló 1997. évi XXXI. törvény VI. Fejezetében foglalt gyermekjóléti alapellátások közül, az alább megjelölt alapellátásokat végzi:

Szociális étkeztetést biztosít a szociálisan, egészségi okból, vagy életkoruk miatt rászorultak részére.

Házi segítségnyújtás keretében biztosítja a koruk, egészségi állapotuk, vagy szociális helyzetük miatt rászorultak érdekvédelmét, saját otthonukban való fizikai és mentális gondozását.

Idősek nappali ellátása (idősek klubja), amely biztosítja a klubtagok számára a napi háromszori étkezést heti öt napon át, lábápolást és fodrászt két hetente, szabadidős programokat, a lehetőségek szerinti foglalkoztatást, és a klubtagok szükség szerinti fizikai, érdekvédelmi és mentális ellátását.

Családsegítés biztosítása a szociális vagy mentálhigiénés problémák, illetve egyéb krízishelyzet miatt segítségre szoruló személyek, családok számára, az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából.

Gyermekjóléti szolgáltatás nyújtása, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését.

Család- és gyermekjóléti központ működtetése. Család- és gyermekjóléti központnak az a járásszékhely településen működő gyermekjóléti szolgálat minősül, amely önálló intézményként, illetve szervezeti és szakmai szempontból önálló intézményegységként működik. A gyermekjóléti központ a gyermekjóléti szolgálatnak a Gyvtv. 39. §, a 40. § (2) bekezdése és az Szt. 64. § (4) bekezdése szerinti általános szolgáltatási feladatain túl a gyermek családban nevelkedésének elősegítése, a gyermek veszélyeztetettségének megelőzése érdekében a gyermek igényeinek és szükségleteinek megfelelő önálló egyéni és csoportos speciális szolgáltatásokat, programokat nyújt; a gyermekvédelmi gondoskodás keretébe tartozó hatósági intézkedésekhez kapcsolódó, a gyermekek védelmére irányuló tevékenységet lát el; szakmai támogatást nyújt az ellátási területén működő gyermekjóléti szolgálatok számára.

4.4 A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 102030 | Idősek, demens betegek nappali ellátása |
| 2 | 104042 | Gyermekjóléti szolgáltatások |
| 3 | 107051 | Szociális étkeztetés |
| 4 | 107052 | Házi segítségnyújtás |
| 5 | 107054 | Családsegítés |

4.5.A költségvetési szerv illetékessége, működési területe:

Aszód, Bag, Domony, Galgahévíz, Hévízgyörk, Iklad, Kartal, Tura és Verseg településeken: házi segítségnyújtás, szociális étkeztetés, nappali ellátás.

Vácszentlászló településen: házi segítségnyújtás.

Aszód, Bag, Domony, Galgahévíz, Hévízgyörk, Iklad, Kartal, Tura, Vácszentlászló, Verseg és Zsámbok településeken: család- és gyermekjóléti szolgálat.

A fővárosi és megyei kormányhivatalokról, valamint a járási (fővárosi kerületi) hivatalokról szóló 66/2015. (III. 30.) Korm. rendelet 1. számú melléklet 13.1. pontja szerint Aszódi Járás teleülésein: család- és gyermekjóléti központ.”

**6. Az Alapító Okirat 5. pontja és alpontjai helyébe a következő lép:**

„**5**. **A költségvetési szerv szervezete és működése**

5.1 A költségvetési szerv vezetőjének megbízási rendje:

Vezetőjét Aszód és Társult Önkormányzatainak Szociális és Gyermekjóléti Társulása Társulási Tanácsa pályázat útján a közalkalmazottak jogállásáról szóló 1992. évi XXXIII. törvény (Kjt) végrehajtására vonatkozó ágazati jogszabály alapján nevezi ki és menti fel, dönt a fegyelmi kérdésekben, az egyéb munkáltatói jogokat a Társulási Tanács Elnöke gyakorolja. Az intézményvezető vezetői megbízása határozott idejű. Az intézmény vezetője „magasabb vezetői besorolású” közalkalmazott. Az intézmény közalkalmazottai felett a munkáltatói jogot az intézményvezető gyakorolja.

5.2 A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony  | a közalkalmazottak jogállásáról szóló 1992. évi XXXIII. törvény |
| 2 | munkaviszony | a munka törvénykönyvéről szóló 2012. évi I. törvény |
| 3 | megbízásos jogviszony | a Polgári Törvénykönyvről szóló 2013. évi V. törvény |

5.3. A költségvetési szerv szervezeti felépítése és működése: Az intézmény szervezeti felépítését és működését az intézmény Szervezeti és Működési Szabályzata tartalmazza.”

**7. Az alapító okirat 6,;7.; 8.; 9.;10. pontja törlésre kerül.**

**8. Az Alapító Okirat 11. Záradék pontja helyébe a következő lép:**

**„6. Záró rendelkezés**

Jelen alapító okiratot 2016. január 01. napjától kell alkalmazni, ezzel egyidejűleg a költségvetési szerv 2014. február 6. napján kelt alapító okiratát visszavonom.”

Kelt: Aszód, 2015. november 19.

P.H.

polgármester

2. Melléklet

Okirat száma:2/2015.

Alapító okirat
módosításokkal egységes szerkezetbe foglalva

Az államháztartásról szóló 2011. évi CXCV. törvény 8/A. §-a alapján a Kistérségi Gondozási Központ alapító okiratát a következők szerint adom ki:

1. **A költségvetési szerv
megnevezése, székhelye, telephelye**
	1. A költségvetési szerv
		1. megnevezése: Kistérségi Gondozási Központ
	2. A költségvetési szerv
		1. székhelye: 2170 Aszód, Petőfi u. 13.
		2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Időskorúak nappali ellátása | 2170 Aszód, Falujárók útja 5.  |
| 2 | Időskorúak nappali ellátása | 2192 Hévízgyörk, Kossuth u. 22.  |
| 3 | Család-, gyermekjóléti szolgálat | 2191 Bag, Szent Imre u. 52. |
| 4 | Család-, gyermekjóléti szolgálat | 2182 Domony, Fő u. 98. |
| 5 | Család-, gyermekjóléti szolgálat | 2193 Galgahévíz, Fő u. 143. |
| 6 | Család-, gyermekjóléti szolgálat | 2192 Hévízgyörk, Kossuth u. 22. |
| 7 | Család-, gyermekjóléti szolgálat | 2181 Iklad, Ráday tér 2. |
| 8 | Család-, gyermekjóléti szolgálat | 2173 Kartal Ady E. utca 43. |
| 9 | Család-, gyermekjóléti szolgálat | 2194 Tura, Puskin tér 26. |
| 10 | Család-, gyermekjóléti szolgálat | 2115 Vácszentlászló, Fő u. 2. |
| 11 | Család-, gyermekjóléti szolgálat | 2174 Verseg, Templom tér 12. |
| 12 | Család-, gyermekjóléti szolgálat | 2116 Zsámbok, Bajza tér 16. |

1. **A költségvetési szerv
alapításával és megszűnésével összefüggő rendelkezések**
	1. A költségvetési szerv alapításának dátuma: 2006.
	2. A költségvetési szerv alapításáról rendelkező jogszabály: Aszód Város Önkormányzat Képviselő-testület 269/2006.XI.28. számú önkormányzati határozata.
	3. A költségvetési szerv alapítására, átalakítására, megszüntetésére jogosult szerv

megnevezése: Aszód Város Önkormányzat

székhelye: 2170 Aszód, Szabadság tér 9.

* 1. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Gondozási Központ | 2170 Aszód, Petőfi u. 6/a. |
| 2 |  |  |

1. **A költségvetési szerv irányítása, felügyelete**

3.1. A költségvetési szerv irányító szervének

3.1.1.megnevezése:Aszód Város Önkormányzat Képviselő-testülete

3.1.2.székhelye:2170 Aszód, Szabadság tér 9.

3.2. A költségvetési szerv fenntartójának

3.2.1. megnevezése: Aszód és Társult Önkormányzatainak Szociális és Gyermekjóléti Társulása Társulási Tanácsa

1. **A költségvetési szerv tevékenysége**
2. A költségvetési szerv közfeladata: Szociális, gyermekjóléti szolgáltatások és ellátások
	1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
|  | 889900 | Máshová nem sorolható egyéb szociális ellátás bentlakás nélkül |

* 1. A költségvetési szerv főtevékenységének államháztartási szakágazati besorolása:

A szociálisan rászorultak részére személyes gondoskodás biztosítása. A személyes gondoskodás magában foglalja a szociális alapszolgáltatásokat. Az alapszolgáltatások megszervezésével a települési önkormányzat segítséget nyújt a szociálisan rászorulók részére saját otthonukban és lakókörnyezetükben önálló életvitelük fenntartásában, valamint egészségi állapotukból, mentális állapotukból vagy más okból származó problémáik megoldásában. A szociális igazgatásról és szociális ellátásokról szóló 1993, évi III. törvény IV. Fejezetének II. címében foglalt alapellátások közül, valamint a gyermekek védelméről és gyámügyi igazgatásról szóló 1997. évi XXXI. törvény VI. Fejezetében foglalt gyermekjóléti alapellátások közül, az alább megjelölt alapellátásokat végzi:

Szociális étkeztetést biztosít a szociálisan, egészségi okból, vagy életkoruk miatt rászorultak részére.

Házi segítségnyújtás keretében biztosítja a koruk, egészségi állapotuk, vagy szociális helyzetük miatt rászorultak érdekvédelmét, saját otthonukban való fizikai és mentális gondozását.

Idősek nappali ellátása (idősek klubja), amely biztosítja a klubtagok számára a napi háromszori étkezést heti öt napon át, lábápolást és fodrászt két hetente, szabadidős programokat, a lehetőségek szerinti foglalkoztatást, és a klubtagok szükség szerinti fizikai, érdekvédelmi és mentális ellátását.

Családsegítés biztosítása a szociális vagy mentálhigiénés problémák, illetve egyéb krízishelyzet miatt segítségre szoruló személyek, családok számára, az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából.

Gyermekjóléti szolgáltatás nyújtása, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését.

Család- és gyermekjóléti központ működtetése. Család- és gyermekjóléti központnak az a járásszékhely településen működő gyermekjóléti szolgálat minősül, amely önálló intézményként, illetve szervezeti és szakmai szempontból önálló intézményegységként működik. A gyermekjóléti központ a gyermekjóléti szolgálatnak a Gyvtv. 39. §, a 40. § (2) bekezdése és az Szt. 64. § (4) bekezdése szerinti általános szolgáltatási feladatain túl a gyermek családban nevelkedésének elősegítése, a gyermek veszélyeztetettségének megelőzése érdekében a gyermek igényeinek és szükségleteinek megfelelő önálló egyéni és csoportos speciális szolgáltatásokat, programokat nyújt; a gyermekvédelmi gondoskodás keretébe tartozó hatósági intézkedésekhez kapcsolódó, a gyermekek védelmére irányuló tevékenységet lát el; szakmai támogatást nyújt az ellátási területén működő gyermekjóléti szolgálatok számára.

4.4 A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 102030 | Idősek, demens betegek nappali ellátása |
| 2 | 104042 | Gyermekjóléti szolgáltatások |
| 3 | 107051 | Szociális étkeztetés |
| 4 | 107052 | Házi segítségnyújtás |
| 5 | 107054 | Családsegítés |

4.5.A költségvetési szerv illetékessége, működési területe:

házi segítségnyújtás, szociális étkeztetés, nappali ellátás:

Aszód, Bag, Domony, Galgahévíz, Hévízgyörk, Iklad, Kartal, Tura és Verseg településeken.

házi segítségnyújtás:

Vácszentlászló településen.

család- és gyermekjóléti szolgálat:

Aszód, Bag, Domony, Galgahévíz, Hévízgyörk, Iklad, Kartal, Tura, Vácszentlászló, Verseg és Zsámbok településeken.

család- és gyermekjóléti központ:

A fővárosi és megyei kormányhivatalokról, valamint a járási (fővárosi kerületi) hivatalokról szóló 66/2015. (III. 30.) Korm. rendelet 1. számú melléklet 13.1. pontja szerint Aszódi Járás teleülésein:

1. **A költségvetési szerv szervezete és működése**

5.1 A költségvetési szerv vezetőjének megbízási rendje:

Vezetőjét Aszód és Társult Önkormányzatainak Szociális és Gyermekjóléti Társulása Társulási Tanácsa pályázat útján a közalkalmazottak jogállásáról szóló 1992. évi XXXIII. törvény (Kjt) végrehajtására vonatkozó ágazati jogszabály alapján nevezi ki és menti fel, dönt a fegyelmi kérdésekben, az egyéb munkáltatói jogokat a Társulási Tanács Elnöke gyakorolja. Az intézményvezető vezetői megbízása határozott idejű. Az intézmény vezetője „magasabb vezetői besorolású” közalkalmazott. Az intézmény közalkalmazottai felett a munkáltatói jogot az intézményvezető gyakorolja.

5.2 A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony  | a közalkalmazottak jogállásáról szóló 1992. évi XXXIII. törvény |
| 2 | munkaviszony | a munka törvénykönyvéről szóló 2012. évi I. törvény |
| 3 | megbízásos jogviszony | a Polgári Törvénykönyvről szóló 2013. évi V. törvény |

5.3. A költségvetési szerv szervezeti felépítése és működése: Az intézmény szervezeti felépítését és működését az intézmény Szervezeti és Működési Szabályzata tartalmazza.

1. **Záró rendelkezés**

Jelen alapító okiratot 2016. január 01. napjától kell alkalmazni, ezzel egyidejűleg a költségvetési szerv 2014. február 6. napján kelt 1/2014.(02.06.)TÖSzGyT számú alapító okiratát visszavonom.

Kelt: Aszód, 2015. november 19.

P.H.

polgármester

**\*\*\***

1. **napirendi pont: Előterjesztés az iparűzési adóról szóló új önkormányzati**

**rendelet megalkotásáról**

 **Előterjesztő: Polgármester**

 **Előadó: Jegyző**

**Buzás János**

Az Ügyrendi Bizottság elfogadásra javasolja a Képviselő-testületnek a mellékelt iparűzési adóról szóló rendeletet-tervezetet.

**Rizsák Krisztián**

A Városfejlesztési Bizottság is megtárgyalta a rendelet-tervezetet és javasolja elfogadásraa Képviselő-testületnek.

**Rigó Lászlóné**

A Pénzügyi és Gazdasági Bizottság az iparűzési adóról szóló új önkormányzati rendelet megalkotásáról szóló előterjesztés rendelet tervezetét elfogadásra javasolja a Képviselő-testületnek. A bizottság javasolja továbbá, hogy határozatban kerüljön rögzítésre, hogy a háziorvos, védőnő vállalkozók iparűzési adó mentesség, kedvezmény lehetőségével, pontosabb adatok, információk ismeretében a Képviselő-testület tárgyalja újra a rendeletet.

**Sztán István**

Kérdezi a Képviselő-testületet van-e kérdés, hozzászólás a rendelet-tervezet kapcsán.

Megállapítja, hogy „nincs”.

Kérdezi a Képviselő-testületet elfogadja-e az iparűzési adóról szóló rendeletet.

A Képviselő-testület 8 igen szavazattal, nem szavazat és tartózkodás nélkül elfogadja.

**Aszód Város Önkormányzat Képviselő-testületének**

**22/2015. (XI.20.) önkormányzati rendelete**

**az iparűzési adóról**

**Aszód Város Önkormányzat Képviselő-testülete az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 42. § 1. pontjában meghatározott feladatkörében eljárva a helyi adókról szóló 1990. évi C. törvény ( a továbbiakban: Htv.) 1. § (1) bekezdésében, 5. § c) pontjában, 6. és 7. §-ában kapott felhatalmazás alapján a következőket rendeli el:**

1. **§**

**Adókötelezettség**

**Adóköteles az önkormányzat illetékességi területén állandó vagy ideiglenes jelleggel végzett vállalkozási tevékenység (a továbbiakban: iparűzési tevékenység).**

1. **§**

**Az adó mértéke**

**(1) Állandó jelleggel végzett iparűzési tevékenység esetén az adó évi mértéke az adóalap 2%-a.**

**(2) Ideiglenes jelleggel végzett iparűzési tevékenység esetén az adó mértéke naptári naponként 5.000-Ft.**

1. **§**

**Záró rendelkezések**

**(1) Az e rendeletben külön nem szabályozott kérdésekben a Htv., valamint az adózás rendjéről szóló 2003. évi XCII. törvény rendelkezései az irányadóak.**

**(2) Jelen rendeletet 2016. január 1-én lép hatályba határozatlan időre és egyidejűleg hatályát veszti Aszód Város Önkormányzat Képviselő-testületének az iparűzési adóról szóló 25/2010. (XII.14.) számú önkormányzati rendelete.**

**Aszód, 2015. november 19.**

**Sztán István dr. Bóta Julianna**

**polgármester jegyző**

\*\*\*

**Sztán István**

Kérdezi a Képviselő-testületet elfogadja-e a Pénzügyi és Gazdasági Bizottság javaslatát, mely szerint a Képviselő-testület pontos adatok, információk birtokában a háziorvos, védőnő vállalkozók iparűzési adó mentesség, kedvezmény lehetőségének figyelembevételével a későbbiekben tárgyalja majd újra a rendeletet.

A Képviselő-testület 8 igen szavazattal, nem szavazat és tartózkodás nélkül elfogadja.

**145/2015. (XI.19.) ÖKT sz. határozat az iparűzési adóról szól új önkormányzati rendelethez**

**A Képviselő-testület a Pénzügyi és Gazdasági Bizottság javaslata alapján úgy dönt, hogy a háziorvos, védőnő vállalkozók iparűzési adó mentesség, kedvezmény lehetőségének kérdését pontosabb adatok, információk ismeretében a későbbiekben újra tárgyalja.**

**Felelős: polgármester, jegyző**

**Hatásidő: értelem szerint**

**\*\*\***

1. **napirendi pont: Előterjesztés a telek adóról szóló új önkormányzati**

**rendelet megalkotásáról**

 **Előterjesztő: Polgármester**

 **Előadó: Jegyző**

**BuzásJános**

Az Ügyrendi Bizottság megtárgyalta a rendelet-tervezetet, melyet jogilag rendben lévőnek talált. A bizottság azonban határozatot nem tudott hozni.

**Rizsák Krisztián**

A Városfejlesztési Bizottság is megtárgyalta a rendelet-tervezetet, melyet elfogadásra javasol a Képviselő-testületnek.

**Rigó Lászlóné**

A Pénzügyi és Gazdasági Bizottság a telek adóról szóló új önkormányzati rendelet megalkotásáról szóló előterjesztés rendelet tervezetét szintén elfogadásra javasolja a Képviselő-testületnek.

**Urbán László**

Elmondja, hogy a jelenlegi adómérték a maximális adómérték 44,6 %-a. Az előterjesztés 59,5%-ot irányoz elő a rendelet-tervezetben. Ezt nem tudja elfogadni. Javasolja, hogy egyáltalán ne történjen adóemelés.

**Kerényi Norman**

A bizottság ülésén elhangzott az is, hogy a telekadó fizetési kötelezettség egyáltalán nem hat az érintettek körére ösztönzően és nem éri el a kívánt célt. Véleménye szerint célszerű lenne hatékonyabb koncepciót kidolgozni, mely valóban ösztönzőleg hat a vállalkozókra.

**Sztán István**

Kéri, hogyha a képviselő úrnak észrevétele van tegyen konkrét javaslatot a koncepcióra, hiszen erre lehetősége van. Ad-hoc módosításra most nincs lehetőség.

**Buzás János**

Az Ügyrendi Bizottság ülésén két adónem átvizsgálása is felmerült annak érdekében, hogy észszerűségi és racionalizált elvek alapján esetlegesen egy más adónem kerüljön bevezetésre.

**Urbán László**

Továbbra is javasolja, hogy ne történjen emelés az adónem vonatkozásában.

**Kovács Tamás**

Elmondja, hogy mindig tárgyévben kell dönteni a következő évben alkalmazandó adómértékekről. Több bizottság is támogatta azt a javaslatot, hogy 2016. évben a 2017. évre vonatkozó adószabályozást vizsgálja majd felül a Képviselő-testület, hogy hogyan lehet egy ésszerűbb, komplexebb adózási szabályozást, rendszert kialakítani. Ha erre sor kerül, akkor mindenki alaposan át tudja gondolni a részleteket és megteheti módosító javaslatait.

**Sztán István**

Elmondja, hogy a rendelet-tervezetek megalkotásánál az adómértékek a Nemzetgazdasági Minisztérium által meghatározott adómaximumok függvényében lettek figyelembe véve. Az Önkormányzatnak be kell tartania az adónemek esetében az előírt helyi adómérték kiszabását.

**Dr. Bóta Julianna**

Ha jól érti Urbán László képviselő úr a rendeleti formával egyetért, csak az adómérték emelését nem támogatja.

**Urbán László**

Igen.

**Sztán István**

Kérdezi a Képviselő-testületet elfogadja-e Urbán László képviselő úr javaslatát, mely alapján ne történjen adóemelés.

A Képviselő-testület 2 igen szavazattal, 6 nem szavazattal, tartózkodás nélkül nem fogadja el.

Kérdezi a Képviselő-testületet elfogadja-e a rendelet-tervezetet az előterjesztés és a bizottságok javaslata alapján.

A Képviselő-testület 6 igen szavazattal, 1 nem szavazattal, 1 tartózkodással elfogadja.

**Aszód Város Önkormányzat Képviselő-testületének**

**23/2015. (XI.20.) önkormányzati rendelete**

**a telekadóról**

**Aszód Város Önkormányzatának Képviselő-testülete Magyarország Alaptörvénye 32. cikk (1) bekezdés a) és h) pontja, valamint a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 13. pontjában és 42. § 1. pontjában meghatározott feladatkörben, a helyi adókról szóló 1990. évi C. törvény (a továbbiakban Htv.) 1. § (1) bekezdésében, 5. § a) pontjában, 6. és 7. §-ában kapott felhatalmazás alapján, figyelemmel a Htv. 2-7. §-ban foglaltakra a következőket rendeli el.**

1. **§**

**Az adó tárgya**

**Adóköteles az önkormányzat illetékességi területén lévő telek.**

1. **§**

**Az adó alanya**

**Az adó alanya az a Htv. 3. §-ban meghatározott adóalany – a magánszemélyek, valamint az egyéni vállalkozóról és az egyéni cégről szóló törvény szerinti egyéni vállalkozói nyilvántartásban szereplő magánszemélyek kivételével -, aki az év első napján a telek tulajdonosa. Ingatlan-nyilvántartásba bejegyzett vagyoni értékű jog, illetőleg több tulajdonos esetén a Htv. 12. §-ban meghatározottak az irányadók.**

1. **§**

**Az adó alapja**

**Az adó alapja a telek m2-ben számított területe.**

1. **§**

**Az adó mértéke**

**A telek m2-ben számított területe után 200-Ft/m2.**

1. **§**

**Záró rendelkezések**

**(1) Az e rendeletben külön nem szabályozott kérdésekben a Htv., valamint az adózás rendjéről szóló 2003. évi XCII. törvény rendelkezései az irányadóak.**

**(2) Jelen rendeletet 2016. január 1-én lép hatályba határozatlan időre és egyidejűleg hatályát veszti Aszód Város Önkormányzat Képviselő-testületének a telekadóról szóló 23/2008. (XII.14.)számú önkormányzati rendelete.**

**Aszód, 2015. november 19.**

**Sztán István dr. Bóta Julianna**

**polgármester jegyző**

**\*\*\***

1. **napirendi pont: Előterjesztés a magánszemélyek kommunális adójáról**

**szóló új önkormányzatirendelet megalkotásáról**

 **Előterjesztő: Polgármester**

 **Előadó: Jegyző**

**Buzás János**

Az Ügyrendi Bizottság javasolja a Képviselő-testületnek a magánszemélyek kommunális adójáról szóló új önkormányzati rendelet tervezet elfogadását. A bizottság úgy dönt, hogy 2016. I. negyedévében napirendre tűzi a helyi adónemek közül a magánszemélyek kommunális adója, a telekadó illetve az építményadó viszonyát, megvizsgálva azok racionalizálási lehetőségét.

**Rizsák Krisztián**

Bizottság javasolja a magánszemélyek kommunális adójáról szóló új önkormányzati rendelet megalkotásáról szóló előterjesztés elfogadását a Képviselő-testületnek. A bizottság támogatja a Pénzügyi- Gazdasági Bizottság javaslatát, hogy a következő évben legyenek felülvizsgálva a helyi adókkal kapcsolatos jogszabályok.

**Rigó Lászlóné**

A Pénzügyi és Gazdasági Bizottság a magánszemélyek kommunális adójáról szóló új önkormányzati rendelet megalkotásáról szóló előterjesztés rendelet tervezetét elfogadásra javasolja a Képviselő-testületnek. A bizottság határozati javaslatot tesz arra vonatkozóan, hogy a Képviselő-testület tekintse át az adózási rendszereket és tegyen modellezés alapján ésszerűségi, racionalizálási javaslatot esetlegesen egy más adónem bevezetéséről, mely egységesen kezeli az adókat.

**Kovács Tamás**

Elmondja, hogy a kommunális adót, eddig évi két részletben fizethették be az aszódi polgárok. Tárgyév március 15-ig és szeptember 15-ig. Javaslatot tesz arra, hogy az említett két határnapig 2-2 részletben lehessen a kommunális adót befizetni. Ez fizetési könnyebbséget jelenthet.

**Urbán László**

A kommunális adó mértéke 9.000 Ft/építmény/év. Most az adómérték emelésével ez az összeg 14.300 Ft/adótárgy/évre emelkedne a rendelet tervezet szerint. Ezt brutális emelésnek tartja. A Gazdasági Program sem ezt irányozta elő, hanem azt, hogy 2016. évtől 11.000 Ft legyen a szóban forgó adótárgy mértéke. Abszolút elfogadhatatlannak tartja az aszódi polgárok ez irányú megsarcolását.

**Sztán István**

Kikéri magának azt a szót, hogy sarcolás. Két évvel ezelőtt az adómérték maximum értéke 18.000 Ft volt. A Nemzetgazdasági Minisztérium azonban 2015. október 14-én kiadott egy tájékoztató levelet, mely tartalmazza a 2016. évre vonatkozó adómaximumokat. A kommunális adó esetében ez az összeg 28.624,3 Ft/adótárgy. Az Önkormányzatoknak ennek az értéknek az 50%-át el kell érnie.

**Buzás János**

Úgy gondolja, hogy az elmúlt években nem volt kirívó adómérték emelés, eltekintve egy inflációt követő magasabb díjtétel emeléstől. A jelenlegi adótárgyra vonatkozó díjemeléssel nem azért ért egyet mert ragaszkodik az emeléshez, hanem azért, mert az Önkormányzatnak olyan feladatai is vannak, melyet feladatként megkap ugyan, viszont a feladatellátáshoz nem kapja meg 100%-ban a pénzügyi finanszírozást. Kéri, hogy 2016. évben, amikor a bizottságok és a Képviselő-testület foglalkozik az adónemek egységesítésével, racionalizálásával, akkor minden képviselő vegye ki a részét ebből a munkából, hogy ésszerű, hatékony, komplex adózási rendszer nyerjen kialakítást Aszódon. Tehát az Önkormányzat nem „sarcolja” meg az embereket., hanem végrehajtja kirótt feladatot.

**Rigó Lászlóné**

Támogatja a kommunális adó részletekben történő fizetését. Javasolja, hogy legyen lehetőség kérelem alapján, indokolt esetben, hogy az adózó havi rendszerességgel tehessen eleget fizetési kötelezettségének.

**Rizsák Krisztián**

Joggal vetődik fel a kérdés, hogy miért van szükség adóemelésre 2016-ban. Fontosnak tartja megjegyezni, hogy a adómaximum 50%-át az Önkormányzatoknak el kell érniük. Az Önkormányzat például az étkeztetés biztosításához állami támogatást csak a nyersanyagra kap. Az Önkormányzatnak a nyári étkeztetéshez azonban szükséges pénzügyi fedezetet biztosítania. Továbbá nem lehet tudni, hogy a Petőfi Gimnáziumban a gyermekékeztetés biztosítása hogyan alakul, de várhatóan többletkiadásra lehet számítani. Többletköltséget fog jelenteni törvényi változások miatt a Kistérségi Gondozási Központ is. A felelősségteljes döntés a Képviselő-testület kezében van. Jelenleg a város költségvetése stabil. 2016. évben azonban a jelenlegi adómértékekkel ez már nem garantálható. Két lehetőség van. Az egyik, hogy a Képviselő-testület felvállal egy népszerűtlen nehéz döntést, de így stabil költségvetést tud biztosítani a város működéséhez, tudja teljesíteni a Gazdasági Programban előirányzott feladatokat, fejlesztéseket. A másik lehetőség a megrekedtség, mely a város fejlődését nem viszi előre. A javasolt fizetési könnyítéseket támogatja bevezetni, és ezek alkalmazásával véleménye szerint a lakosság is megfogja érteni és ezáltal egy folyamatosan fejlődő város maradhat Aszód.

**Kerényi Norman**

A helyi adókról szóló 1990.évi C. törvény 26.§-ában 17.000 Ft-ban van meghatározva az adómaximum értéke kommunális adómértékként. Ha ezt veszi figyelembe, akkor a helyi kommunális adó összege az 50%-os mértéket már jelenleg is elérte.

**Uti Csabáné**

A helyi adókról szóló 1990.évi C. törvény a képviselő úr által hivatkozott szakasza valóban

 ezt az összeget határozza meg adómaximumként.. Ezt a szakaszt azonban a törvény összefüggésében kell értelmezni, és a

*A helyi adókról szóló 1990.évi C. törvény 6. §-ának*  *c)pontja szerint* az önkormányzat adó megállapítási joga kiterjed arra is, hogy:az adó mértékét a helyi sajátosságokhoz, az önkormányzat gazdálkodási követelményeihez és az adóalanyok teherviselő képességéhez igazodóan – az a törvényben meghatározott felső határokra, illetőleg a 16. § *a)* pontjában, a 22. § *a)* pontjában, a 26. §-ában, a 33. §-ának *a)* pontjában meghatározott felső határoknak 2005. évre a KSH által 2003. évre vonatkozóan közzétett fogyasztói árszínvonal-változással, 2006. évtől pedig a 2003. évre és az adóévet megelőző második évig eltelt évek fogyasztói árszínvonal változásai szorzatával növelt összegére (a felső határ és a felső határ növelt összege együtt: adómaximum) figyelemmel – megállapítsa.

Erre hivta fel a figyelmet a Nemzetgazdasági Minisztérium Jövedelemadók és Járulékok Főosztályának levele, amelyet 2015. október 14-én az elsőfokú önkormányzati adóhatóságok és a kormányhivatalok részére küldött az egyes tételes adómértékek valorizációjáról, melyet 2016. január 1-jétől kell alkalmazni.

*2016. január 1-jétől az említett adónemekben az adómaximum;*

 *Építményadó 1.852,1 Ft/m2*

 *Telekadó 336,7 Ft/m2*

 *Magánszemélyek kommunális adója 28.624,3 Ft/adótárgy*

 *Tartózkodási idő utáni idegenforgalmi adó 505,1 Ft/fő/vendégéjszaka”*

Tehát hivatkozott szakaszra valorizációt kell alkalmazni.

**Urbán László**

Javasolja, hogy a magánszemélyek kommunális adójának mértéke ne kerüljön emelésre, továbbra is maradjon 9.000 Ft/adótárgy összegű.

**Sztán István**

Kérdezi a Képviselő testületet elfogadja-e Urbán László képviselő úr módosító javaslatát, mely alapján 2016. január 1-jétől továbbra is a jelenlegi 9.000 Ft/adótárgy összegű adómérték terhelje a lakosságot, tehát ne történjen adóemelés.

A Képviselő-testület 2 igen szavazattal, 6 nem szavazattal, tartózkodás nélkül nem fogadja el.

**Sztán István**

Kérdezi a Képviselő-testületet figyelemmel a bizottságok javaslatára és az elhangzottakra elfogadja-e a magánszemélyek kommunális adójáról szóló önkormányzati rendeletet.

A Képviselő-testület 6 igen szavazattal, 1 nem szavazattal, 1 tartózkodással elfogadja.

**Aszód Város Önkormányzat Képviselő-testületének**

**24/2015. (XI.20.) önkormányzati rendelete**

**a magánszemélyek kommunális adójáról**

**Aszód Város Önkormányzatának Képviselő-testülete Magyarország Alaptörvénye 32. cikk (1) bekezdés a) és h) pontja, valamint a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 13. pontjában és 42. § 1. pontjában meghatározott feladatkörben, a helyi adókról szóló 1990. évi C. törvény (a továbbiakban Htv.) 1. § (1) bekezdésében, 5. § b) pontjában, 6. és 7. §-ában kapott felhatalmazás alapján aa következőket rendeli el.**

1. **§**

**Adókötelezettség**

1. **Kommunális adókötelezettség terheli Aszód Város Önkormányzat közigazgatási területén a helyi adókról szóló 1990. évi C. törvény 12. §-ban, valamint a 18. §-ban meghatározott magánszemélyt, továbbá azt a magánszemélyt is, aki az önkormányzat illetékességi területén nem magánszemély tulajdonában álló lakás bérleti jogával rendelkezik. Amennyiben a lakásbérleti jogviszony alanyai bérlőtársak, akkor valamennyi bérlőtárs által írásban megkötött és az adóhatósághoz benyújtott megállapodásban megjelölt magánszemély tekintendő az adó alanyának. Ilyen megállapodás hiányában a bérlőtársak egyenlő arányban adóalanyok.**
2. **Az adókötelezettség kiterjed:**
3. **Állandó jellegű épület – függetlenül attól, hogy lakás, társasházi lakás, vagy nem lakás céljára szolgál az ingatlan nyilvántartásról szóló 1997. évi CLXI. törvény, valamint annak végrehajtására kiadott 109/1999. (XII. 29.) FVM rendelet alapján,**
4. **magánszemélyek, valamint az egyéni vállalkozókról és az egyéni cégekről szóló törvény szerinti egyéni vállalkozói nyilvántartásban szereplő magánszemélyek tulajdonában lévő építési telekre.**
5. **§**

**Az adó évi mértéke adótárgyanként, illetőleg lakásbérleti jogonként: 14 300.-Ft/év.**

1. **§**

**Záró rendelkezések**

**(1) Az e rendeletben külön nem szabályozott kérdésekben a Htv., valamint az adózás rendjéről szóló 2003. évi XCII. törvény rendelkezései az irányadóak.**

**(2) Jelen rendeletet 2016. január 1-én lép hatályba határozatlan időre és egyidejűleg hatályát veszti Aszód Város Önkormányzat Képviselő-testületének a magánszemélyek kommunális adójáról szóló 26/2010. (XII.14.) számú önkormányzati rendelete.**

**Aszód, 2015. november 19.**

**Sztán István dr. Bóta Julianna**

**polgármester jegyző**

**\*\*\***

**Sztán István**

Kérdezi a Képviselő-testületet elfogadja-e a javaslatot, mely alapján a Képviselő-testület felkéri a Jegyzőt, mint az adóhatóság vezetőjét, hogy hirdetményben tájékoztassa az adózókat, arról hogy a helyi adófizetési kötelezettségüknek négy részletben, vagy havi rendszerességgel is eleget tehetnek minden év március 15-ig az I. félévre, illetve a II. félévre szeptember 15-ig.

Kérdezi a Képviselő-testületet elfogadja-e a Pénzügyi és Gazdasági ,Ügyrendi és Városfejlesztési Bizottság javaslatát, mely alapján a Képviselő-testület tekintse át a város lakosságát érintő adózási rendszert és tegyen modellezés alapján ésszerűségi, racionalizálási javaslatot egy komplex adózási rendszer kialakítására.

A Képviselő-testület 8 igen szavazattal, nem szavazat és tartózkodás nélkül elfogadja.

**146/2015. (XI.19.) ÖKT sz. határozat a helyi adórendszer felülvizsgálatáról**

1. **Az Képviselő-testület úgy döntött, hogy 2016. I. negyedévében napirendre tűzi a helyi adónemek közül a magánszemélyek kommunális adója, a telekadó illetve az építményadó viszonyát, megvizsgálva azok racionalizálási lehetőségét.**
2. **A Képviselő-testület felhívja a Jegyzőt, mint az adóhatóság vezetőjét, hogy hirdetményben tájékoztassa az adózókat, arról hogy a helyi adófizetési kötelezettségüknek négy részletben, vagy havonta is eleget tehetnek minden év március 15-ig az I. fél évre, illetve a II. félévre szeptember 15-ig.**

**Határidő: 1 pont 2016 március 31., 2. pont 2015. december 10.**

**Felelős: 1. pont polgármester, 2. pont jegyző**

\*\*\*

1. **napirendi pont: Előterjesztés az Önkormányzat tulajdonában lévő lakások**

**és nem lakás céljára szolgáló helyiségek bérletének és**

**elidegenítésének szabályairól, a lakbérek, bérleti díjak**

**mértékének megállapításáról szóló 19/2013. (IX. 6.)**

**önkormányzati rendelete módosítására**

 **Előterjesztő: Polgármester**

 **Előadó: Polgármester**

**Sztán István**

Az előterjesztett rendelet módosítást az Ügyrendi, Városfejlesztési valamint a Pénzügyi és Gazdasági Bizottság is tárgyalta. Kéri a bizottságok javaslatát.

**Buzás János**

Az Ügyrendi Bizottság javasolja a Képviselő-testületnek az Önkormányzat tulajdonában lévő lakások és nem lakás céljára szolgáló helyiségek bérletének és elidegenítésének szabályairól, a lakbérek, bérleti díjak mértékének megállapításáról szóló önkormányzati rendelet módosítását az előterjesztésben meghatározottak szerint.

Az önkormányzati lakások lakbérének mértéke szociális helyzet alapján az alábbiak szerint változik;

Összkomfortos önkormányzati lakás esetén 385/Ft/m2/hó

Komfortos önkormányzati lakás esetén 280/Ft/m2/hó

Félkomfortos önkormányzati lakás esetén 270/Ft/m2/hó

Komfort nélküli önkormányzati lakás esetén 65/Ft/m2/hó”

Szociális szükséglakás esetén 15/Ft/m2/hó”

**Rizsák Krisztián**

A Városfejlesztési Bizottság javasolja az Önkormányzat tulajdonában lévő lakások és nem lakás céljára szolgáló helyiségek bérletének és elidegenítésének szabályairól, a lakbérek, bérleti díjak mértékének megállapításáról szóló 19/2013. (IX. 6.) önkormányzati rendelete módosításának elfogadását a Képviselő-testületnek.

Továbbá javasolja, az Önkormányzat tulajdonában lévő lakások és nem lakás céljára szolgáló helyiségek bérletének és elidegenítésének szabályairól, a lakbérek, bérleti díjak mértékének megállapításáról szóló határozati javaslat elfogadását is a Képviselő-testületnek.

**Rigó Lászlóné**

A Pénzügyi és Gazdasági Bizottság az Önkormányzat tulajdonában lévő lakások és nem lakás céljára szolgáló helyiségek bérletének és elidegenítésének szabályairól, a lakbérek, bérleti díjak mértékének megállapításáról szóló 19/2013. (IX. 6.) önkormányzati rendelete módosításáról szóló előterjesztést valamint - a helyiség bérleti díjak 2016. évre vonatkozó megállapításáról szóló - határozati javaslatát elfogadásra javasolja a Képviselő-testületnek.

**Sztán István**

Kérdezi a Képviselő-testületet van-e kérdés, hozzászólás.

Megállapítja, hogy „nincs”.

Kérdezi a Képviselő-testületet elfogadja-e az Önkormányzat tulajdonában lévő lakásokés nem lakás céljára szolgáló helyiségek bérletének és elidegenítésének szabályairól, a lakbérek, bérleti díjak mértékének megállapításáról szóló 19/2013. (IX. 6.)önkormányzati rendeletmódosítását.

A Képviselő-testület 7 igen szavazattal, nem szavazat nélkül, 1 tartózkodással elfogadja.

**Aszód Város Önkormányzatának Képviselő-testülete**

**25/2015. (XI. 20.) önkormányzati rendelete**

**az Önkormányzat tulajdonában lévő lakások és nem lakás céljára szolgáló helyiségek bérletének és elidegenítésének szabályairól, a lakbérek, bérleti díjak mértékének megállapításáról szóló 19/2013. (IX. 6. ) önkormányzati rendelete módosításáról**

**Aszód Város Önkormányzatának Képviselő-testülete az Alaptörvény 32. cikk (2) bekezdésében, valamint a lakások és nem lakás céljára szolgáló helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvényben foglalt felhatalmazás alapján, továbbá a Magyarország helyi önkormányzatairól szóló 2011. évi CLXXXIX. törvény 23. §-ában foglalt feladatkörében eljárva a következőket rendeli el:**

1.§

(1) Az Önkormányzat tulajdonában lévő lakások és nem lakás céljára szolgáló helyiségek bérletének és elidegenítésének szabályairól, a lakbérek, bérleti díjak mértékének megállapításáról szóló 19/2013.(IX.6.) önkormányzati rendelete (a továbbiakban: Rendelet) 42.§ (3)  bekezdés a) aa)- ad) pontjai helyébe a következő rendelkezések lépnek:

**„a) Az önkormányzati lakások lakbérének mértéke szociális helyzet alapján:**

**aa) Összkomfortos önkormányzati lakás esetén 385/Ft/m2/hó**

**ab) Komfortos önkormányzati lakás esetén 280/Ft/m2/hó**

**ac) Félkomfortos önkormányzati lakás esetén 270/Ft/m2/hó**

**ad) Komfort nélküli önkormányzati lakás esetén 65/Ft/m2/hó”**

**(2) A Rendelet 42. § (3) bekezdés b) pontja helyébe a következő rendelkezés lép:**

**„b) Szociális szükséglakás esetén 15/Ft/m2/hó”**

**(3) A Rendelet 42.§ (4) bekezdés helyébe a következő rendelkezés lép:**

**„(4) A lakbér teljes összegét - a kerekítés szabályai szerint - forintra kerekítve kell megállapítani.”**

**(4) A Rendelet 42. §-a a következő (5) bekezdéssel egészül ki:**

**„(5) A lakbér mértékét a képviselő-testület minden év december 31-ig felülvizsgálja, és az üzemeltetési, karbantartási, adminisztrációs költségek figyelembevételével jogosult azt módosítani. A bérleti díj emelését a bérbeadónak a közzétételt követően írásban közölni kell a bérlővel.”**

2. §

**A Rendelet IV. Fejezete a 74. §-t követően a következő alcímmel és 74/A §-sal egészül ki:**

**„A lakások elidegenítéséből származó bevételek felhasználása**

**74/A. §**

**(1) A lakások elidegenítéséből származó bevételek vonatkozásában a Lakástörvény VII. fejezetének rendelkezései az irányadók. A Lakástörvényben meghatározottak szerint csökkentett teljes bevételét a számláját vezető pénzintézetnél elkülönített számlán helyezi el.**

**(2) Az önkormányzat az elidegenítésből származó bevételt a Lakástörvény előírásai figyelembe vételével használja fel.**

**(3) Az önkormányzat az elidegenítésből származó bevételből levonja a Lakástörvény szerint elszámolható költségeit, az így fennmaradó bevételt felhalmozási célra fordítja.”**

**3. §**

(1) Ez a rendelet - a(2) bekezdésben foglalt kivétellel - a kihirdetését követő napon lép hatályba, és a hatálybalépését követő napon hatályát veszti.(2) A 1. § (1) -(2) bekezdése 2016. január 1-jén lép hatályba.

**Aszód, 2015. november 4.**

**Sztán István dr. Bóta Julianna**

**polgármester jegyző**

**\*\*\***

**(Az Önkormányzat tulajdonában lévő lakások és nem lakás céljára szolgáló helyiségek bérletének és elidegenítésének szabályairól, a lakbérek, bérleti díjak mértékének megállapításáról szóló 19/2013. (IX. 6. ) önkormányzati rendelete egységes szerkezetben a terjedelme miatt a jegyzőkönyv mellékleteként kerül csatolásra)**

**Sztán István**

Kérdezi a Képviselő-testületet elfogadja-e az előterjesztésben szereplő határozati javaslatot a helyiség bérleti díjak 2016. évre vonatkozó megállapításáról.

A Képviselő-testület 7 igen szavazattal, nem szavazat nélkül, 1 tartózkodással elfogadja.

**147/2015. (XI.19.) ÖKT sz. határozata helyiség bérleti díjak 2016. évre vonatkozó megállapításáról**

Aszód Város Önkormányzat Képviselő-testülete **úgy döntött, hogy a 2016. évre a 19/2013 (IX.6.) ÖR. sz. rendelet 52. § (6) bekezdése értelmében az alábbi intézmények terembérleti díjait 2016. január 1. napjától az alábbiak szerint határozza meg:**

|  |  |
| --- | --- |
| **Helyiség** | **Bruttó bérleti díj** |
| **Csengey Gusztáv Általános Iskola - Tornaterem** | **5.060,- Ft/óra** |
| **Csengey Gusztáv Általános Iskola - Tanterem és kisterem** | **2.530,- Ft/óra** |
| **Csengey Gusztáv Általános Iskola - Étkezde** | **5.060,- Ft/óra** |
| **Csengey Gusztáv Általános Iskola - Aula** | **5.060,- Ft/óra** |
| **AVKK - Kamaraterem** | **4.600,- Ft/óra** |
| **AVKK - Kisterem** | **2.530,- Ft/óra** |
| **Aranykapu Bölcsőde - Aula** | **920,- Ft/óra** |
| **Kistérségi Gondozási Központ (Petőfi u. 13.) - Társalgó** | **4.600,- Ft/óra** |
| **Kistérségi Gondozási Központ (Falujárók útja 5.)** | **2.300,-Ft/óra** |
| **Napsugár Óvoda - Tornaszoba** | **1150,- Ft/óra** |
| **Napsugár Óvoda Szivárvány Tagóvodája - Ebédlő** | **575,- Ft/óra** |

**Közös szabályok:**

**1. A bérbeadással kapcsolatos hatáskör a Polgármestert illeti meg.**

**2. A bérbeadás terembérleti szerződés keretében történik.**

**3. Az igénybevétel a bérleti díj megfizetésének igazolását követően kezdődhet meg.**

**4. A bérleti díjak 2016. január 1. napjától 2016. december 31. napjáig érvényesek.**

**Az érvényben lévő egyéb helyiség bérleti szerződések esetében a bérleti díjak a szerződésekben foglaltak szerint alkalmazandók.**

**Felelős: polgármester**

**Hatásidő: értelem szerint**

\*\*\*

1. **napirendi pont: Előterjesztés a Podmaniczky Alapfokú Művészeti Iskola**

**intézményvezetői pályázata véleményezésére**

 **Előterjesztő: Polgármester**

 **Előadó: Polgármester**

**Koncz István**

A Művelődési, Ifjúsági, Oktatási és Sport Bizottság A Podmaniczky Alapfokú Művészeti Iskola **intézményvezetői pályázatát illetően** Dr. Magyary Zita Ida pályázatát javasolja elfogadásra a Képviselő-testületnek.

**Sztán István**

Megjegyzi, hogy az Önkormányzatnak a Podmaniczky Alapfokú Művészeti Iskola intézményvezetői pályázati felhívására beérkezett pályázatok esetében véleményezési joga van.

Kérdezi a Képviselő-testületet van-e kérdés hozzászólás az előterjesztés kapcsán.

megállapítja, hogy „nincs”.

Kérdezi a Képviselő-testületet elfogadja-e az előterjesztést figyelemmel a bizottság által tett javaslatra.

A Képviselő-testület 7 igen szavazattal, nem szavazat nélkül, 1 tartózkodással elfogadja.

**148/2015. (XI.19.) ÖKT sz. határozata Podmaniczky Alapfokú Művészeti Iskola intézményvezetői pályázata véleményezéséről**

**Aszód Város Önkormányzatának Képviselő-testülete megtárgyalta és véleményezte a Klebelsberg Intézményfenntartó Központ fenntartásában lévő Podmaniczky Alapfokú Művészeti Iskola intézményvezetői pályázatait.**

**Aszód Város, mint az intézményt működtető önkormányzat 7 igen szavazattal, 1 tartózkodással Dr. Magyary ZitaIda pályázatát támogatja, és javasolja, hogy az oktatásért felelős miniszter Dr. Magyary Zita Idá-t bízza meg az intézmény vezetésével.**

**Felkéri a Polgármestert, hogy a Képviselő-testület határozatát küldje meg a Klebelsberg Intézményfenntartó Központ Aszódi Tankerülete részére.**

**Felelős: polgármester a Jegyzői Osztály útján**

**Határidő: azonnal**

\*\*\*

1. **napirendi pont: Előterjesztés Aszód várossá nyilvánításának 25 éves**

**évfordulója alkalmából rajz-, festmény pályázat kiírására**

 **Előterjesztő: Polgármester**

 **Előadó: Polgármester**

**Koncz István**

A Művelődési, Ifjúsági, Oktatási és Sport Bizottság megtárgyalta az előterjesztést. A bizottság az előterjesztés határozati javaslatát elfogadásra javasolja a Képviselő-testületnek, azzal, hogy a beadandó pályaművek legalább A4-es méretűek legyenek, továbbá javasolja a Képviselő-testületnek, hogy azt is vizsgálja meg, hogy a képekből milyen kiadványt, milyen költséggel és milyen feltételekkel lehetne megjelentetni.

**Rizsák Krisztián**

Bizottsági ülésen felvetette javaslatként, hogy a beküldött gyermekrajzok egy album jellegű könyvben kerüljenek összegyűjtésre és megjelentetésre, mely szép ajándék és emlék lehetne pl. Gyermeknapon átadva azoknak a gyermekeknek, akik a pályázaton részt vettek. Természetesen felmérve a kiadással járó költségeket.

**Sztán István**

A rajz- és festmény pályázatok eredményhirdetésére 2016. január 23-án kerül sor. Javasolja ezt megvárni, mert ekkor már ismert lesz, hogy hány pályamű érkezett be. Ezt követően a Képviselő-testület a februári testületi ülés napirendjei között tárgyalhat arról, hogy milyen kiadványt, milyen pénzügyi finanszírozással tud felvállalni, hiszen a színes nyomdai munka nem olcsó.A kiadvány megjelentetésének ötletét azonban támogatja.

Tájékoztatásképpen elmondja, hogy az 5 kategóriában kiírt rajz- és festménypályázat első három helyezettjének díjazását az Aszód-Galgamácsa-Iklad Környezetvédelmének Javításáért Alapítvány fogja felvállalni. A pályaművek zsűrizésére rajztanárok és festészetben jártas személyek lesznek felkérve. A pályázat eredményhirdetésére Aszód várossá nyilvánításának 25. évfordulójára rendezett ünnepségen kerül majd sor.

Kérdezi a Képviselő-testületet van-e további kérdés, hozzászólás az előterjesztés kapcsán.

Megállapítja, hogy „nincs”.

Kérdezi a Képviselő-testületet elfogadja-e az előterjesztést.

A Képviselő-testület 8 igen szavazattal, nem szavazat és tartózkodás nélkül elfogadja.

**149/2015. (XI.19.) ÖKT sz. határozatAszód várossá nyilvánításának 25 éves évfordulója alkalmából rajz-, festmény pályázat kiírásáról**

1. **Aszód Város Önkormányzat Képviselő-testülete**
2. **az Aszód várossá nyilvánításának 25 éves évfordulója alkalmából az „Aszód szeretlek” című rajz-, festmény pályázat pályázati kiírását a határozat melléklete szerinti tartalommal elfogadja.**
3. **felkéri a Polgármestert, hogy gondoskodjon a pályázati kiírás megjelentetéséről, a zsűri felkéréséről, a kiállítás, díjátadás megszervezéséről.**

**Felelős: Sztán István polgármester a szervezési előadó útján**

**Határidő: azonnal**

1. **Aszód Város Önkormányzat Képviselő-testülete úgy dönt, hogy a pályázat lebonyolítását követően felméri a lehetőségeket, hogy a beérkezett pályaműveket milyen kiadványként, milyen költséggel és milyen feltételekkel lehetne megjelentetni.**

**Felelős: Sztán István polgármester a szervezési előadó útján**

**Határidő: 2016. március 31.**

**\*\*\***

1. **napirendi pont: Előterjesztés Gazdasági Program módosításáról**

 **Előterjesztő: Polgármester**

 **Előadó: Polgármester**

**Koncz István**

A Művelődési, Ifjúsági, Oktatási és Sport Bizottság a Gazdasági Program módosításáról szóló határozati javaslatot elfogadásra javasolja a Képviselő-testületnek.

**Buzás János**

Az Ügyrendi Bizottság javasolja a Képviselő-testületnek a Gazdasági Program módosításának elfogadását az előterjesztésben felsorolt kiegészítésekkel.

Javasolja továbbá a Képviselő-testületnek, hogy

1. vizsgálja meg az önkormányzat lehetőségeit az ipari területek bővítése céljából, egyben vizsgálja meg, dolgozza ki a már meglévő ipari park területének fejlesztésének tervét.

2. hozzon létre egy eseti bizottságot a védőnői szolgálat, háziorvos elhelyezésének kidolgozására.

Megjegyzi, hogy mindkét feladat évek óta húzódó és megoldandó feladata a városnak.

**Rizsák Krisztián**

A Városfejlesztési Bizottság javasolja a Gazdasági Program módosításáról szóló határozati javaslat elfogadását a Képviselő-testületnek.

**Rigó Lászlóné**

A Pénzügyi és Gazdasági Bizottság a Gazdasági Program módosításáról szóló előterjesztés határozati javaslatát elfogadásra javasolja a Képviselő-testületnek azzal a kiegészítéssel, hogy a Városfejlesztési Bizottság vegye fel a kapcsolatot a temető belső világításának kiépítésével kapcsolatban az egyházakkal. Igaz, hogy a Gazdasági Program tartalmazza a temető megvilágításának feladatát, de miután a temető területe nem az Önkormányzat tulajdona, ezért a javasolt megoldás eszközölhető.

**Urbán László**

Egyetért az ipari területek fejlesztésével csakúgy, mint azzal, hogy a védőnői szolgálat, a háziorvosi körzet elhelyezésének kidolgozása szükséges, mert a védőnői szolgálat jelenleg méltatlan körülmények között működik. Az előterjesztést azonban azért nem tudja elfogadni, mert a Gazdasági Programban a Szabadság tér felújítására 50 millió Ft van előirányozva. A felújítással egyetért ugyan, de nem látta még a terveket. Ha megismeri az elképzeléseket, terveket, hogy mit szeretne az Önkormányzat megvalósítani, akkor tud majd igennel vagy nemmel szavazni, arra vonatkozóan, hogy valóban reális-e az 50 millió Ft-os költségvetés vagy sem. Vagy érdemes várni még 1-2 évet, hogy nagyobb költségvetésből egy jobb és szebb kivitelezés valósulhasson meg.

**Rizsák Krisztián**

A védőnői szolgálat, a háziorvos elhelyezésének kidolgozása érdekében kéri a képviselő társait, hogy konkrét javaslatokkal segítsék ezt a munkát. Továbbá kéri, hogy a pénzügyi fedezetre is tegyenek javaslatot.

**Sztán István**

Egyetért Rizsák Krisztián képviselő úr hozzászólásával, hogy ha egy feladat adott, akkor a képviselők tegyenek javaslatot a megoldásokra, kivitelezésekre. Megjegyzi, hogy a Képviselő-testület a Gazdasági Programját már korábban elfogadta. Akkor is elfogadottnak kell tekinteni a Képviselő-testület által, ha a konstruktív ellenzék a szavazatával konkrétan nem is támogatta, de a többségi szavazat alapján elfogadást nyert. A Gazdasági Program tervezett módosításában a Szabadság tér felújítására az 50 millió Ft egy előirányzott összegnek tekinthető. A tervek még nem készültek el. Nyilvánvaló, ha a kivitelezési tervek kész lesznek azt a Képviselő-testület meg fogja ismerni, megvitatja és természetesen a Képviselő-testület dönt majd a tervek jóváhagyásáról.

A védőnői szolgálat, háziorvos elhelyezésének témája valóban régóta húzódó feladat. Erre a témára január-február hónapban a Képviselő-testületnek vissza kell térnie. Van egy elképzelése a megoldásra, melyet a Képviselő-testület elé fog terjeszteni. Úgy gondolja, hogy ezzel az elképzeléssel előre lehet majd lépni. Úgy gondolja, hogy a Képviselő-testületnek nincs mit szégyellnie, hiszen a betervezett feladatokat folyamatosan végezte 2015.évben is. Igaz, nem tudnak minden feladatot egyszerre elvégezni.

**Rigó Lászlóné**

A Gazdasági Program 2015. évre is tartalmazza az előirányzott feladatokat, melyek közül többet már megvalósított az Önkormányzat, de van amit még nem. Voltak olyan feladatok, melyeknek a költsége a tervezett összeget nem lépte túl, de volt olyan is, aminek a kivitelezési költsége nagyobb volt, mint az előirányzott pénzügyi fedezet, ezért átütemezésre volt szükség. Megjegyzi, hogy a Gazdasági Program előre tervezett feladatokat tartalmaz, tervezett költségekkel. A Gazdasági Program egy egységes program és a Szabadság tér felújítása mellett még 4 tervezett feladat szerepel, melyet az Önkormányzat szeretne megvalósítani. Amennyiben Urbán László képviselő úr nem szavazza meg a jelen előterjesztést, akkor vélhetőleg a további 4 feladat megvalósítását is elutasítja. A képviselő úr bizottsági üléseken is látta az előterjesztést, látta a tervezett költségeket, ezért nyugodtan tehetett volna javaslatot a tervezett költségek vonatkozásában is. Tény azonban, hogy tervezett költségekről van szó és a végleges döntést a Képviselő-testület hagyja majd jóvá igénye, pénzügyi fedezete és az elkészült tervek alapján. Tehát a Gazdasági Programba tervezett feladatok egy irányvonalat adnak az Önkormányzat munkájához.

**Buzás János**

A védőnői szolgálat és a háziorvos elhelyezése, valamint az ipari park területének bővítési, fejlesztési lehetőségeivel kapcsolatos feladatok hosszabb és komplex előkészítő munkát igényelnek, melyekben kéri minden képviselő társának a javaslatait, közreműködését.

**Sztán István**

Kérdezi a Képviselő-testületet van-e további kérdés, hozzászólás.

Megállapítja, hogy „nincs”.

Az Ügyrendi Bizottságnak azt a javaslatát, hogy

-vizsgálja meg az önkormányzat lehetőségeit az ipari területek bővítése céljából, egyben vizsgálja meg, dolgozza ki a már meglévő ipari park területének fejlesztésének tervét.

-hozzon létre egy eseti bizottságot a védőnői szolgálat, háziorvos elhelyezésének kidolgozására.

Határidő: 2016. március 1. mint előterjesztő befogadja.

Az Pénzügyi és Gazdasági Bizottság kiegészítő, módosító javaslatát, hogy

a Városfejlesztési Bizottság vegye fel a kapcsolatot a temető belső világításának kiépítésével kapcsolatban az egyházakkal. Az egyeztetésben a Polgármester is részt.

Határidő: 2016. március 30., mint előterjesztő befogadom.

.

A Képviselő-testület 6 igen szavazattal, nem szavazat nélkül, 2 tartózkodással a befogadott bizottsági javaslatokkal együtt elfogadja.

**150/2015. (XI.19.) ÖKT sz. határozat Gazdasági Program módosításáról**

1. **Aszód Város Önkormányzat Képviselő-testülete a Gazdasági Program módosítását a felsorolt kiegészítésekkel, módosításokkal jelen határozat melléklete szerint elfogadja.**

**2) Aszód Város Önkormányzat Képviselő-testülete felhatalmazza a polgármestert, hogy Aszód Város 2016 évi költségvetésében a mellékelt Gazdasági Programban a 2016. évre meghatározott feladatok fedezetét tervezze be, a költségvetést ennek megfelelően készítse el és terjessze elfogadásra a Képviselő-testület elé.**

**Felelős: polgármester**

**Határidő: költségvetés tervezésére 2016.február 28., végrehajtásra 2016.XII.31.**

1. **A Képviselő-testület úgy dönt, hogy megvizsgálja az önkormányzat lehetőségeit az ipari területek bővítése céljából, egyben megvizsgálja és kidolgozza a már meglévő ipari park területének fejlesztési tervét.**

**A Képviselő-testület a védőnői szolgálat valamint a háziorvos elhelyezésének kidolgozására későbbiekben eseti bizottságot hoz létre.**

**Felelős: polgármester Városüzemeltetési és Műszaki Osztály útján, eseti bizottság**

**Határidő: 2016. március 1.**

**4.)A Képviselő-testület felkéri a Városfejlesztési Bizottságot, hogy vegye fel a kapcsolatot a temető belső világításának kiépítésével kapcsolatban az egyházakkal.**

**Felelős: Városfejlesztési Bizottság**

**Határidő: 2016. március 30.**

**\*\*\***

1. **napirendi pont: Előterjesztés Pest Megye Önálló NUTS 2 régióvá válását**

**kezdeményező határozathoz**

 **Előterjesztő: Polgármester**

 **Előadó: Polgármester**

**Sztán István**

Közel 10 éve szeretné elérni Pest megye, hogy a Közép-Magyarországi Régióból, mely együtt van a fővárossal kilépjen. 4 évvel ezelőtt aláírásgyűjtés is folyt 187 településen ennek érdekében. A kérdés most jutott arra a szintre, hogy a Pest Megyei Közgyűlés elé kerülhetett beterjesztésre. A Közgyűlés a Kormány jóváhagyásával fogadta el, hogy Pest megye a Közép-Magyarországi Régióból kiléphessen és önálló régiót alakítson ki. Ha ezt megvalósul, ennek eredményképpen a Pest megyéhez tartozó települések várhatóan mintegy 3%-kal magasabb Európai Uniós pályázati támogatásban részesülhetnek majd. A Versenyképes Operatív Program kidolgozása ebben a térségben indult el és a tervek szerint 1.150 milliárd Ft-körül lett volna a támogatások mértéke megye szinten. Jelenleg ez az összeg 280 milliárd Ft maradt. Sajnálatosnak tartja, hogy ez a régió hátrányos helyzetbe van szorítva. Reméli, hogy 2016. évben lesznek olyan pályázatok, melyek megcélozhatók. A kitűzött célfeladatok között szerepel a Főtér felújítása, különös hangsúlyt helyezve a méltatlan állapotban lévő emlékmű állapotára, melyet fel kell újítani, és úgy gondolja, hogy ezt az aszódi lakosok sem fogják ellenezni.

**Rizsák Krisztián**

A városfejlesztési Bizottság megtárgyalta az előterjesztést és elfogadásra javasolja.

**Koncz István**

A Művelődési, Ifjúsági, Oktatási és Sport Bizottság is megtárgyalta az előterjesztést és elfogadásra javasolja.

**Rigó Lászlóné**

A Pénzügyi és Gazdasági Bizottság szintén elfogadásra javasolja az előterjesztést.

**Sztán István**

Kérdezi a Képviselő-testületet elfogadja-e az előterjesztést, figyelemmel a bizottságok javaslatára.

A Képviselő-testület 8 igen szavazattal, nem szavazat és tartózkodás nélkül elfogadja.

**151/2015. (XI.19.) ÖKT sz. határozat Pest Megye önálló NUTS 2 régióvá válásának kezdeményezéséről**

**Aszód Város Ön kormányzat Képviselő-testülete úgy dönt, hogy:**

**1. Pest megye társadalmi-gazdasági fejlődése érdekében támogatja Pest megye önálló NUTS 2-es régióvá válását.**

**2. Felkéri a polgármestert, hogy a határozatot továbbítsa Pest Megye Önkormányzata részére.**

**Felelős: Sztán István polgármester**

**Határidő: a döntést követő első munkanap**

**\*\*\***

1. **napirendi pont: Előterjesztés Aszód Város Önkormányzat 2016. évi belső**

**ellenőrzési tervének elfogadására**

**kezdeményező határozathoz**

 **Előterjesztő: Jegyző**

 **Előadó: Jegyző**

**Rigó Lászlóné**

A Pénzügyi és Gazdasági Bizottság az előterjesztést megtárgyalta és elfogadásra javasolja.

**Sztán István**

Elmondja, hogy az Önkormányzatnak a 2016. évi belsőellenőrzési tervét a Galgamenti Önkormányzatok Társulása felé továbbítani kell és a Társuláson belül működő külön szervezet, mint külsős szervezet végzi el a belső ellenőrzési munkát.

Kérdezi a Képviselő-testületet van-e kérdés, hozzászólás az előterjesztés kapcsán.

Megállapítja, hogy „nincs”.

Kérdezi a Képviselő-testületet elfogadja-e az előterjesztést.

A Képviselő-testület 8 igen szavazattal, nem szavazat és tartózkodás nélkül elfogadja.

**152/2015. (XI.19.) ÖKT sz. határozat Aszód Város 2016. évi belső ellenőrzési tervének elfogadásáról**

1. **Aszód Város Ön kormányzat Képviselő-testülete a jelen határozat 1. mellékletét képező 2016. évi belső ellenőrzési tervet jóváhagyja.**

**A Képviselő-testület felkéri a jegyzőt, hogy a terv folyamatos teljesítését kísérje figyelemmel.**

1. **Aszód Város Önkormányzat Képviselő-testülete úgy dönt, hogy a belső ellenőrzési feladatokat a Galga-menti Önkormányzatok Társulása útján kívánja ellátni.**
2. **A költség fedezetét a 2016. évi költségvetésben tervezni szükséges, mely 980.000.-Ft+ÁFA költséget jelent Aszód Város Önkormányzatának.**

**Felelős: Aszód város Jegyzője**

**Határidő: folyamatos**

**\*\*\***

1. **napirendi pont: Előterjesztés az Aszód belváros területére bevezetésére kerülő**

**parkolási rendszerről**

 **Előterjesztő: Polgármester**

 **Előadó: Polgármester**

**Rizsák Krisztián**

A Városfejlesztési Bizottság megtárgyalta az előterjesztést. A Bizottság javasolja Aszód belváros területére bevezetésére kerülő parkolási rendszerről szóló előterjesztés elfogadását a Képviselő-testületnek azzal a kiegészítéssel, hogy a 2016. márciusi Képviselő- testületi ülésre készüljön el a koncepció.

**Rigó Lászlóné**

A Pénzügyi és Gazdasági Bizottság is megtárgyalta a témát. A bizottság egyetértve a Városfejlesztési Bizottság javaslatával, támogatja elfogadásra az előterjesztés határozati javaslatában foglaltakat azzal a kiegészítéssel, hogy a kidolgozott koncepció legkésőbb a 2016. márciusi Képviselő testületi ülésre legyen beterjesztve.

**Sztán István**

Egyetért a bizottságok javaslatával. Az előterjesztés mellékleteként benyújtott tervezetet is átgondolásra javasolja a márciusi testületi ülésre. A Szabadság térnél, Szent Imre utcában, Petőfi utcában, Kossuth L. utcán egészen a Penny Market áruházig tarthatatlan a parkolási rendszer. A Szabadság téren lévő parkolóban, általában már reggel 6 órakor nincs szabad parkolóhely. Többnyire nem aszódi lakosok, hanem a környező településen élők parkolják itt le gépkocsijukat munkaidőre. Sokszor a hivatalban dolgozó kollégáknak sem jut már parkolóhely reggel fél 8 órakor, igaz most már az épület mögötti területen ki lett alakítva a parkolási rend a hivatalban dolgozók számára. A Szabadság téren az emlékmű mögötti útszakasz emlékmű felöli oldalára vonatkozóan is „Várakozni tilos” táblát helyeztetett ki, miután ez a kis útszakasz kétirányú, több koccanásos baleset is történt parkolás következtében. Megoldás lehet a városban a parkolójegy automaták felállítása is, melyek komplexé tennék a parkolási rendszert. Hangsúlyozza, hogy az aszódi lakosokra más parkolási rendszer fog vonatkozni, egyértelmű, hogy a városban élők mindenhol parkolhatnak majd. Ehhez, elképzelés szerint parkoló kártyát kapnak majd.

**Rigó Lászlóné**

Összetett előkészítő munkáról van szó, melyet koordinálni kell. Kérdezi, hogy ki lesz a felelőse ennek a feladatnak.

**Sztán István**

Személy szerint is részt vesz ebben a munkában, de a koordinátora a feladatnak Kovács Tamás alpolgármester úr lesz, együttműködve a Városüzemeltetési és Műszaki Osztállyal. A feladat komplex, hiszen az előkészítő munka során felmerülnek majd hatósági kérdések, pénzügyi kérdések is a műszaki kérdések mellett.

**Rigó Lászlóné**

A Kossuth L. u. fokozottan érintett a parkolással a fő utcai üzletek miatt. Javasolja, hogy az üzlettulajdonosok, üzletet bérlők is legyenek majd bevonva az egyezetésbe, hiszen a parkolási rendszer szabályozása az ő érdekeiket is képviseli.

**Sztán István**

Javasolja a feladat elvégzés határidejének 2016. március 5-ét megszabni.

Kérdezi a Képviselő-testületet elfogadja-e az előterjesztést figyelemmel a bizottságok módosító javaslatára azzal, hogy a parkolási koncepció tervezete 2016. március 5-ig készüljön el.

A Képviselő testület 8 igen szavazattal, nem szavazat és tartózkodás nélkül elfogadja.

**153/2015. (XI.19.) ÖKT sz. határozat az Aszód belváros területére bevezetésére kerülő parkolási rendszerről**

1. **Aszód Város Önkormányzat Képviselő-testülete kimondja, hogy szükségesnek látja Aszód belvárosának parkolási rendszerének kialakítását.**
2. **Aszód Város Képviselő-testülete megbízza az alpolgármestert, hogy a bizottságok e témával kapcsolatos munkáját koordinálja, és a kidolgozott koncepciót a 2016. márciusi képviselő-testületi ülésre terjessze be.**

**Felelős: alpolgármester**

**Határidő: 2016. március 16.**

**\*\*\***

1. **napirendi pont: Előterjesztés önkormányzati tulajdonú utak útépítési**

**rangsoráról**

 **Előterjesztő: Polgármester**

 **Előadó: Polgármester**

**Rizsák Krisztián**

A Városfejlesztési Bizottság megtárgyalta az előterjesztést és az alábbi építési sorrendet; elfogadásra javasolja Képviselő-testületnek.

|  |
| --- |
| **2016-2017-ben tervezett útépítések:** |
| **Utcák** | **hossz (m)** | **szélesség (m)** | **terület (m2)** |
| 1. **Dózsa Gy. u.**
 | **200** | **4** | **800** |
| 1. **Hegyalja u.**
 | **190** | **3** | **570** |
| 1. **Tél u. vége**
 | **130** | **4** | **520** |
| 1. **Kakashegy u.**
 | **140** | **3** | **420** |

**Rigó Lászlóné**

A Pénzügyi és Gazdasági Bizottság az önkormányzati tulajdonú utak útépítési rangsoráról szóló előterjesztés határozati javaslatát elfogadásra javasolja a Képviselő-testületnek.

**Kovács Tamás**

A határozati javaslatot elfogadásra javasolja azzal a kiegészítéssel, hogy a Képviselő-testület hatalmazza fel a polgármestert arra, hogy a jóváhagyott utak tervezésére árajánlatokat kérjen be, azért, hogy a költségvetés tervezésekor ennek fedezetét biztosítani lehessen.

A bizottság ülésén az hangzott el célkitűzésként, hogy az Önkormányzat igyekezzen minden évben egy-két utat megépíteni, és a következő évben építeni tervezett egy-két útnak a terveztetését, engedélyeztetését megoldani, amennyiben ezt a pénzügyi lehetőségek is megengedik.

**Sztán István**

A Szentkereszt utcában az útépítési munkálatok csak most kezdődhettek meg, mert a szakhatóság 60 nap után küldte meg az építési engedélyt, melynek költsége 133.000 Ft volt.

A bizottság által javasolt 4 útnak a tervezése megrendelésre kerül, amennyiben a Képviselő-testület támogatja a Városfejlesztési Bizottság javaslatát, és ezt követően a Képviselő-testület dönt majd arról, hogy milyen pénzügyi fedezetet tud biztosítani az adott feladatra. A tavalyi évben is jó néhány út felújítása, építése megtörtént a lakosság megelégedésére.

**Rizsák Krisztián**

Elmondja, hogy a Városfejlesztési Bizottság tagjai megnézték a város területén lévő, még szilárd burkolattal nem rendelkező utak állapotát és a helyszíni bejárást követően tették meg a Képviselő-testület felé a már ismertetett javaslatot az útépítési rangsor vonatkozásában. Ha esetleg időközben pályázati támogatásokat is igénybe tud majd venni az Önkormányzat a feladatra, akkor még több útnak a terveztetése is megtörténhet. Tájékoztatásképpen elmondja, hogy azok az utcák, melyek útépítése a közeljövőben még nem fog megtörténni, zúzottkő borítást kapnak felkészülésként a csapadékos, téli időjárásra. Kéri az érintett lakosok türelmét.

**Sztán István**

Vannak olyan döntések, melyet a polgármesternek saját hatáskörben meg kell hoznia. Elmondja, hogy hamarosan elkészül a Céhmester utca vízelvezetése, melynek költségét az Aszód-Galgamácsa-Iklad Környezetvédelmének Javításáért Alapítvány fogja állni. Az alapítvány célkitűzéseibe ez a feladatvégzés is belefér. A Céhmester utca és a Galga utca zúzottkővel történő szórása is meg fog történni kb. 2 cm vastagságban. Ezzel a jó közlekedést lehet biztosítani ezekben az utcákban is. A Miskolczi köz Mély út - Béke út közötti szakaszának felújítása is megkezdődik, melynek költségét szintén az Aszód-Galgamácsa-Iklad Környezetvédelmének Javításáért Alapítvány vállalta fel. Véleménye szerint mindez Aszód város lakosságát szolgálja.

Kérdezi a Képviselő-testületet elfogadja-e a Városfejlesztési Bizottság javaslatát, hogy a városban még szilárd burkolattal nem rendelkező utak burkolása a következő sorrendben kezdődjön.

1.Dózsa Gy. u., 2. Hegyalja u., 3. Tél u. vége, 4. Kakashegy u. Továbbá elfogadja-e, hogy a polgármester kapjon felhatalmazást arra, hogy az útépítések tervezésére árajánlatokat kérjen be azért, hogy a jóváhagyott utak pénzügyi fedezetét a költségvetés tervezésekor biztosítani lehessen.

A Képviselő testület 8 igen szavazattal, nem szavazat és tartózkodás nélkül elfogadja.

**154/2015. (XI.19.) ÖKT sz. határozat önkormányzati tulajdonú utak útépítési rangsoráról**

**Aszód Város Önkormányzat Képviselő-testülete megtárgyalta az önkormányzati tulajdonú utak útépítési rangsoráról szóló előterjesztést, és a következő határozatot hozza;**

1. **Az önkormányzati ciklus elkövetkezendő éveire az Aszód város területén található burkolatlan utak szilárd burkolattal való ellátására a melléklet szerinti építési sorrendet határozza meg.**
2. **A 2016. évi költségvetési rendeletben - az önkormányzat teherbíró képességének függvényében - kerüljön betervezésre az önkormányzati tulajdonú utak építése a határozat mellékletében foglalt sorrend alapján.**
3. **A Képviselő-testület felkéri a polgármester, hogy az 1. mellékletben szereplő utak tervezésére árajánlatokat kérjen be úgy, hogy a költségvetés tervezésekor ennek fedezetét biztosítani lehessen.**

**Felelős: Polgármester Városüzemeltetési és Műszaki Osztály útján**

**Határidő: 2016. február 28.**

**1 melléklet**

|  |
| --- |
| **2016-2017-ben tervezett útépítések:** |
| **Utcák** | **hossz (m)** | **szélesség (m)** | **terület (m2)** |
| 1. **Dózsa Gy. u.**
 | **200** | **4** | **800** |
| 1. **Hegyalja u.**
 | **190** | **3** | **570** |
| 1. **Tél u. vége**
 | **130** | **4** | **520** |
| 1. **Kakashegy u.**
 | **140** | **3** | **420** |

\*\*\*

1. **napirendi pont: Előterjesztés az Aszód, Kossuth L.u.21. szám alatti**

**önkormányzati tulajdonban lévő nem lakás céljára szolgáló**

**üzlethelyiség bérbeadásáról**

 **Előterjesztő: Polgármester**

 **Előadó: Polgármester**

**Buzás János**

Az Ügyrendi Bizottság megtárgyalta az előterjesztést és elfogadásra javasolja a Képviselő-testületnek.

**Rizsák Krisztián**

A Városfejlesztési Bizottság javasolja az Aszód, Kossuth L. u. 21. szám alatti önkormányzati tulajdonban lévő nem lakás céljára szolgáló üzlethelyiség bérbeadásáról szóló előterjesztés elfogadását a Képviselő-testületnek.

**Rigó Lászlóné**

A Pénzügyi és Gazdasági Bizottság az Aszód, Kossuth L.u.21. szám alatti önkormányzati tulajdonban lévő nem lakás céljára szolgáló üzlethelyiség bérbeadásáról szóló előterjesztés határozati javaslatát szintén elfogadásra javasolja a Képviselő-testületnek.

**Sztán István**

Kérdezi a Képviselő-testületet van-e kérdés, hozzászólás az előterjesztés kapcsán.

Megállapítja, hogy „nincs”.

Kérdezi a Képviselő-testületet elfogadja-e az előterjesztést.

A Képviselő testület 8 igen szavazattal, nem szavazat és tartózkodás nélkül elfogadja.

**155/2015. (XI.19.) ÖKT sz. határozat Aszód, Kossuth L.u.21. szám alatti önkormányzati tulajdonban lévő nem lakás céljára szolgáló üzlethelyiség bérbeadásáról**

**Aszód Város Önkormányzat Képviselő–testülete úgy dönt, hogy az Aszód Város Önkormányzat tulajdonában lévő Aszód, 791 helyrajzi számú Kossuth L.u.21. sz. alatti 60 m2 –es üzlethelyiség bérleti jogának elnyerésére pályázatot hirdet, a határozat melléklete szerint.**

**Felelős: polgármester a Pénzügyi és Gazdálkodási Osztály útján**

**Határidő: azonnal ( meghirdetésre )**

\*\*\*

**PÁLYÁZATI FELHÍVÁS**

**Aszód, Kossuth u. 21. szám alatti helyiség bérletére**

Aszód Város Önkormányzat Képviselő-testülete 155/2015.(XI.19.) ÖKT számú határozata alapján az Önkormányzat tulajdonában lévő lakások és nem lakás céljára szolgáló helyiségek bérletének és elidegenítésének szabályairól, a lakbérek, bérleti díjak mértékének megállapításáról szóló 19/2013.(IX.6.) önkormányzati rendelete 56-62. §-a szerint nyilvános pályázatot ír ki az Aszód Város Önkormányzata tulajdonában lévő alábbi ingatlan bérlet útján történő hasznosítására.

**Az ingatlan adatai:**
Címe: **Aszód, Kossuth u. 21.**Helyrajzi száma: **Aszódi 791 hrsz.**
Ingatlan (üzlet)) területe: **60 m2**

Műszaki állapota: **felújításra szorul**

**Az ingatlan minimális havi bérleti díja:**
**105 000.- Ft + 27 % ÁFA (bruttó 133 350.-Ft)**

Az üzlet működésével kapcsolatban felmerülő rezsi költségek (víz, villany, fűtés,szemétszállítás) a szolgáltatóval kötött szerződések alapján közvetlenül a bérlőt terhelik.

Az ingatlan a jelenlegi állapotában kerül bérbeadásra a pályázat elbírálásátés a bérleti szerződés aláírását követően.

Az ingatlan jelenleg üresen áll.

A helyiség meghatározott tevékenység folytatására, elsősorban a lakosság ellátását szolgáló kereskedelmi, ipari, szolgáltatási, kulturális és irodai, továbbá az ezekhez kapcsolódó raktározási célra vehető bérbe.

A nyertes pályázó köteles a helyiségbérleti szerződés megkötését megelőzően a Bérbeadó részére a bérleti szerződéssel összefüggő követelések biztosítása érdekében két havi bérleti díjnak megfelelő óvadékot fizetni.

A pályázati eljárás során pályázatot nyújthat be természetes személy és a nemzeti vagyonról szóló 2011. évi CXCVI. törvény (továbbiakban: Nvtv.) 3. § (1) bekezdés 1. pontja szerinti átlátható szervezet.

A pályázat nyertesével Aszód Város Önkormányzata a bérleti szerződést maximum 5 éves időtartamra köti meg.

A helyiségre bérleti szerződést a bérbeadó csak olyan személlyel köthet, aki vállalja a díj értékállóságának biztosítását oly módon, hogy a bérleti díjat a tulajdonos a szerződés időtartama alatt minden évben a jegybanki alapkamat mértékének megfelelő százalékban növelheti, e szerződéskötési feltétel elfogadásáról a bérlőnek előzetesen írásos nyilatkozatot kell tennie. Az ingatlan az Aszódi Polgármesteri Hivatal Városüzemeltetési és Műszaki Osztállyal (Aszód, Kossuth u. 59.) , tel: 28/500-550 előre egyeztetett időpontban megtekinthető.

A pályázat benyújtásával egyidejűlegAszód Város Önkormányzat számlájára ( 12001008-00169993-00100004)átutalandó pályázati biztosíték összege: a pályázati biztosíték a pályázati felhívásban meghatározott legkisebb éves bérleti díj két hónapra számított összege.

**A pályázatokat 2015. december 10. napján 12 óráig** személyesen kell eljuttatni az Aszódi Polgármesteri Hivatal Titkárságára (Aszód, Szabadság tér 9.) zárt borítékban, **„Kossuth u. 21.” jeligével**.A pályázati határidő elmulasztása jogvesztő. Hiánypótlásnak csak a pályázatok beadására nyitva álló határidőn belül van lehetőség.

**A pályázatok bontására 2015. december 11. napján 9 órakor az Aszódi Polgármesteri Hivatal Tanácstermében (Aszód, Szabadság tér 9.) kerül sor.**

A pályázatot az nyeri meg, aki a legmagasabb összegű bérleti díjra tesz ajánlatot.

**A pályázatnak az alábbiakat kell tartalmaznia:**

**- a pályázó adatait:**

a.) természetes személy esetén: a bérlő(k) személyi adatait (név, születési idő, anyja neve, lakcíme), egyéni vállalkozó esetén vállalkozói igazolvány hitelesített másolatát

b.) átlátható szervezet esetén: a cég neve, címe, KSH törzsszáma, cégjegyzék száma, meghatalmazott képviselő neve, 30 napnál nem régebbi hitelesített vagy eredeti cégkivonat és aláírási címpéldány,

**- az ajánlott havi nettó bérleti díj mértékét, mely nem lehet kevesebb nettó**

**105 000.- Ft összegnél**

**- a pályázó nyilatkozatát arra vonatkozóan, hogy vállalja az ingatlan közműveinek birtokbajutástól számított 5 munkanapon belüli névátíratását, s ezzel egyidejűleg a rezsi költségeinek megfizetését (víz, villany, fűtés, szemétszállítás),**

**- a helyiség tervezett hasznosításának részletes leírását**

**- a pályázó nyilatkozatát arról, hogy az általa folytatni kívánt tevékenységhez szükséges hatósági engedéllyel rendelkezik, vagy az engedély megszerzéséhez szükséges feltételeknek megfelel,**

**- az állami adóhatóság és az ingatlan fekvése szerint illetékes önkormányzati adóhatóság igazolását arról, hogy a pályázónak adó-, valamint adók módjára behajtandó köztartozása nincs, feltéve, hogy a pályázó a helyiséget üzletszerű gazdasági tevékenység folytatása céljából veszi bérbe**

**- a pályázó nyilatkozatát arra vonatkozóan, hogy a pályázatok bontását követő 60 napig ajánlati kötöttséget vállal,**

**- a természetes személy pályázó a pályázatban nyilatkozik arról, hogy hozzájárul a természetes személyazonosító adatainak és a lakcímének a kezeléséhez**

**- pályázó nyilatkozatát arról, hogy a pályázati feltételeket elfogadja.**

A pályázat nyertesével az önkormányzat a kiértesítés közlésétől számított harminc napon belül köti meg az általa a pályázatban vállalt összegű bérleti díjjal a szerződést.

A bérleti szerződés megkötését követően a bérlőnek saját költségén közjegyző előtt egyoldalú kötelezettségvállaló nyilatkozatot kell aláírnia. Ebben tudomásul veszi és kötelezi magát arra, hogy amennyiben a bérleti jogviszonya a bérbeadóáltal felmondásra kerül, vagy az lejár, el kell hagynia a bérleményt. Ezen túl kötelezi magát arra, hogy a bérleti jogviszonyból mindenkor fennálló tartozás mértékére elfogadja a bérbeadó nyilvántartásai alapján készült, közjegyzői okiratba foglalt ténytanúsítványt. A bérleti szerződés hatálybalépésének feltétele a közjegyzői okirat elkészítése, amelyre a bérleti szerződésben utalni kell.

**A helységbérleti szerződés tartalma**

A helyiségbérleti szerződésben meg kell határozni

a) a helyiség használatának célját és feltételeit,

b) a bérlő jogutódlás bejelentésére vonatkozó kötelezettségét, valamint

c) a bérlőnek a nevében, lakcímében, székhelyében, telephelyében, képviselőjében, adóazonosítójában vagy adószámában, illetve bankszámlaszámában bekövetkezett változás bejelentésére vonatkozó kötelezettségét,

d) a felek által szükségesnek tartott egyéb kikötéseket,

e) a bérlő bérleti szerződésében felmondási okként kell kikötni a bérleti díj és a rezsiköltség fizetési kötelezettségének nem teljesítését,

f) mindazon kikötéseket, amit jogszabály a közokirat végrehajthatóvá nyilvánításához előír.

A helyiségbérleti szerződésben meg kell határozni, hogy a bérlő köteles gondoskodni

a) a helyiségnek az abban folytatni kívánt tevékenység-gyakorlásához szükséges módon történő kialakításáról, felszereléséről, illetve berendezéséről,

b) a helyiséghez tartozó üzlethomlokzat, kirakatszekrény, védő-, illetve előtető, ernyős szerkezet, valamint biztonsági berendezés karbantartásáról,

c) a helyiségben folytatott tevékenységgel összefüggésben felmerülő felújításról, pótlásról, illetve cseréről,

d) az épület olyan központi berendezéseinek karbantartásáról, amelyeket a bérlő kizárólagosan használ, illetve tart üzemben, valamint

e) a helyiség, valamint a hozzá tartozó közös használatra szolgáló helyiségek és területek tisztántartásáról és megvilágításáról, továbbá a tevékenységével összefüggő hulladék elszállításáról.

A Bérbeadó a helyiséget a használatra jogosító szerződésben meghatározott állapotban, felszereltséggel és időpontban leltár alapján adja át a bérlőnek. Az átadásról jegyzőkönyvet kell felvenni, amelyben rögzíteni kell az ingatlan, a berendezései és felszerelései állapotát, a közüzemi mérők állását, valamint szükség esetén a felek egyéb nyilatkozatait.

A pályázat kiírója azt az ajánlatot, melyben a havi bérleti díj nem éri el a pályázatban meghatározott összeget, érvénytelennek tekinti.

A pályázat kiírója a benyújtott pályázat tartalmának (megajánlott bérleti díj, tervezett hasznosítás, stb.) vizsgálata során dönt a nyertes pályázóról, az ajánlatokat szabadon mérlegeli.

Amennyiben a helyiségre több azonos értékű pályázat érkezik, közülük a nyertest Az önkormányzat vagyonáról és a vagyongazdálkodás szabályairól szóló 30/2012. (XI. 13.) önkormányzati rendelet , Aszód Város Önkormányzat vagyonának értékesítésére, hasznosítására vonatkozó versenyeztetési eljárás szabályairól szóló 4. mellélet alapján kell kiválasztani 15 napon belül közjegyző jelenlétében.

A pályázat eredményességéről vagy eredménytelenségéről a benyújtott ajánlatok érvényességéről, az ajánlatok sorrendjéről, elbírálásáról Aszód Város Önkormányzat Képviselő-testülete dönt.

A pályázat kiírója fenntartja a jogot a pályázat indokolás nélküli eredménytelenné nyilvánítására.

A pályázat elbírálásáról a pályázókat írásban értesítjük.

A jelen pályázati felhívásban nem szabályozott kérdésekben az Önkormányzat tulajdonában lévő lakások és nem lakás céljára szolgáló helyiségek bérletének és elidegenítésének szabályairól, a lakbérek, bérleti díjak mértékének megállapításáról szóló 19/2013.(IX.6.) önkormányzati rendeletben foglaltak irányadóak.

A jelen pályázati felhívásban hivatkozott önkormányzati rendelet megtekinthető a [www.aszod.hu](http://www.aszod.hu/) önkormányzati honlapon, az Önkormányzat/Rendeletek menü pontban.

Aszód, 2015. november 11.

Sztán István

polgármester

***Az Önkormányzat tulajdonában lévő lakások és nem lakás céljára szolgáló helyiségek bérletének és elidegenítésének szabályairól, a lakbérek, bérleti díjak mértékének megállapításáról szóló 19/2013.(IX.6.)önkormányzati rendelethez***

***11. melléklet***

**Aszód Város Önkormányzata**

**2170 Aszód, Szabadság tér 9.**

**PÁLYÁZATI LAP**

Pályázó neve:…………………………………………………………………………… Cégjegyzékszáma:.............................................................................................................

Telephely/lakás címe: .......................................................................................................

Telefonszáma:……………………………………………………………………………

**HELYISÉG**

Pályázó által megajánlott bérleti díj összege: ………………………………………….

Pályázati biztosíték összege: ...................................,-Ft

A pályázati biztosíték visszafizetését az alábbiak szerint kérem:

Átutalással: Pénzintézet: ...................................................................................

Számlaszám: .....................................................................................

Postai úton: Név: .............................................................................................

Cím: ..................................................................................................

Kijelentem, hogy a részletes pályázati kiírásban foglalt feltételeket megismertem, és azokat elfogadom, hozzájárulok, hogy a pályázati eljárásban adataimat kezeljék.

Aszód, 201………………. hó........ nap

............................................................

aláírás

**Melléklet:**

* igazolás arról, hogy a pályázónak a NAV, Aszód Város Önkormányzata felé adó és egyéb köztartozása nincs.
* a pályázati biztosíték befizetésének igazolása
* társasági pályázó esetén a Társaság hiteles cégkivonata, képviselő eredeti aláírási címpéldánya
* nyilatkozat a közművek névátírásáról és a rezsiköltségek vállalásáról
* nyilatkozat a hatósági engedélyek meglétéről
* a tervezett hasznosítás leírása
* nyilatkozat az ajánlati kötöttségről
* nyilatkozat aza adatkezelésről
* nyilatkozat a pályázati feltételek elfogadásáról
1. **napirendi pont: Jelentés a lejárt határidejű határozatokról és a két ülés között**

**tett intézkedésekről**

 **Előterjesztő: Polgármester**

 **Előadó: Polgármester**

**Sztán István**

Kérdezi a Képviselő-testületet van-e kérdés, hozzászólás az előterjesztés kapcsán.

Megállapítja, hogy „nincs”.

Kérdezi a Képviselő-testületet elfogadja-e az előterjesztést.

A Képviselő testület 7 igen szavazattal, nem szavazat nélkül, 1 tartózkodással elfogadja.

**156/2015. (XI.19.) ÖKT sz. határozata a lejárt határidejű határozatokról és a két ülés között tett intézkedésekről**

**Aszód Város Önkormányzat Képviselő-testülete a 2015. szeptember 17-én, hozott,128., valamint a 2015. október 15-én hozott 134.,135.,137,138.,139., 140., 141., számú határozatok alapján a lejárt határidejű Képviselő-testületi határozatok végrehajtásáról adott polgármesteri jelentést elfogadja.**

**Felelős: város jegyzője**

**Határidő: 2015. október 15.**

\*\*\*

**KÖZÉRDEKŰ BEJELENTÉSEK**

**Sztán István**

* Tájékoztatásképpen elmondja, hogy a Falujárók útja 5/7 sz. alatti önkormányzati bérlakások megvásárlásával kapcsolatos értesítés a bennlakó bérlők részére megtörtént. Megtörténtek a visszajelzések is, hogy a bérlők mindegyike kíván élni elővásárlási jogával. November 4-én az érintettek a tájékoztatás mellett kaptak egy pénzügyi ajánlatot is, mely egyösszegű vagy részletekben történő megvásárlásra vonatkozik. Az ajánlati kötöttség 90 napig áll fenn. Ez az időtartam még nem telt le, az Önkormányzat várja a válaszokat.
* A meghirdetett pályázatok közül az Aszód, Városréti utca 954 m2-es beépítetlen terület továbbra is eladásra vár, csakúgy, mint az Aszód, Mély utca 3.szám alatti 195 m2 lakóház és udvar valamint az Aszód, iparterületen 5021 m2-es terület.
* Ismerteti az év hátralévő részében várható programokat, melyek az önkormányzat szervezésében kerülnek lebonyolításra;
* 2016. november 26-án 18:00 órától a Múzeum kiállítótermébe „Mutasd meg mit tudsz” címmel Kézműves kiállítás és vásár,
* 2016. november 28-án 16:00 órától, az Adidas bolt feletti rendezvényteremben, az önkormányzat támogatásával Budai András koncert,
* 2016.december 4-én 16:00 órakor Mikulásnap a Szabadság téren,
* 2016. december 3. 16:00 óra Kistérségi Gondozási Központ Petőfi utca, Babák köszöntése
* 2016. december 11. 16:00 óra, Evangélikus Gimnázium aulája, Szépkorúak köszöntése, mely 137 főt érint. Ezúton is tájékoztatja az érintetteket, hogy akinek nehézséget jelent a rendezvényre való oda és visszajutás, telefonon jelezze az Aszódi Polgármesteri Hivatalba Kissné Ruzsom Szilvia ügyintézőnél, hogy az utaztatás megszervezése megtörténjen.
* 2016. december 6. Adventi koncert a katolikus templomban
* 2016. december 13..Kodály kórus koncert az Evangélikus Gimnáziumban,
* A Képviselő-testület ez évi utolsó ülése 2015. december 17-én,
* Ó év búcsúztatás, utcabál program, 2015. évben nem lesz.
* A közterületekről nyíló pincékkel kapcsolatban elmondja, hogy megkezdődött a munka a Gödöllői Járási Földhivatallal a pincék felmérésének vonatkozásában. Kormányrendelet alapján azokat a pincéket, melyeknek nincs tulajdonosa, az önkormányzatnak birtokba kell vennie.
* Bejelenti, hogy a Mély úton történt támfaomlásra vis maior pályázat útján az önkormányzat támogatást kapott. Az itt lévő picét nagy valószínűéggel a Podmaniczky család vájatta. Egy nagyon jó állapotban lévő pincéről van szó, mely 25 m hosszú és kb. 2,60 m belmagassággal rendelkezik. Célszerű ezt a pincét a városnak tulajdonban tartania. A pince renoválása tehát folyamatban van. Várja a javaslatokat, hogy a városi pince milyen programoknak lehet majd helyszíne.
* A Petőfi Sándor Gimnázium, Gépészeti Szakközépiskola és Kollégium a gyermekétkeztetési feladat-ellátásával kapcsolatos per kitűzésre került, folyamatban van, a tárgyalást 2016. január közepére tűzték ki.
* Az Aszódi Járási Hivatalban a Kormányablakok kialakításával járó építési munkálatok hamarosan megkezdődnek a hivatal épületében. Sajnos az önkormányzat, tulajdonában lévő ingatlant az Okmányiroda ideiglenes áthelyezéséhez nem tudott biztosítani, viszont javaslatára az Aszódi Járási Hivatal vezetője megkereste a Fiúnevelő Intézet vezetőjét, aki az átalakítási munkálatok idejére felajánlott részükre egy helyiséget térítésmentesen, hogy az ügyfélfogadás biztosítva legyen.

**Rigó Lászlóné**

A Szociális Kerekasztal tagjainak kérése – indítványára-, hogy az olyan beteg emberek támogatási kérelme, -akiknek betegségük miatt a rendszeres gyógyszeres kezelésük elengedhetetlen, ennek költsége nagyon magas, viszont az egy főre eső jövedelmük miatt nem jogosultak semmilyen szociális támogatásra- kérelme a Képviselő-testület elé kerüljön rendkívüli szociális támogatás megállapításának érdekében. Jelenleg két konkrét családról van szó. Egészségügyi dolgozóként azonban átlátja, hogy sajnos a biztos halállal végződő betegségek vonzata is az, hogy rendkívüli nagy pénzügyi terhet ró a családtagokra, hogy a beteg fájdalommentesen és méltóságteljesen távozzon az élők sorából.

**Sztán István**

Attól tart, hogy a hatályos törvényi keretek erre nem biztosítanak lehetőséget. Egyetért azonban a hozzászólással és támogatja, hogy a segítségnyújtást az erre rászoruló embereknek, családoknak valamilyen megoldással biztosítani kell. Kéri a Képviselő-testület tagjainak javaslatait, hogy a kritikus egészségügyi és gazdasági válságban lévő embereken, családokon az önkormányzat hogyan segíthet. Javasolja, hogy ezt a témát a Képviselő-testület a 2016. I. félévi munkaprogramjába, január hónapra tervezze be.

**Rizsák Krisztián**

Tolmácsolja a lakók köszönetét polgármester úr és az önkormányzat felé, hogy a Múzeum melletti járda felújításra került. Ehhez, mint az Evangélikus Egyház presbitere is csatlakozik, szintén köszönetét fejezi ki.

**Sztán István**

Ennek a járdának a műszaki állapota már kritikus volt. Igyekezett figyelemmel lenni arra is, hogy a rusztikus burkolatot kapjon a járda, mely a Múzeum környezetével összhangban van és az eredeti kialakítást tükrözi.

Kéri a Képviselő-testület tagjait, hogy a Képviselő-testület 2016. I. félévi munkaprogramjának összeállításához tegyék meg napirendi javaslataikat, melynek határideje a decemberi ülést megelőző hét.

Kérdezi a Képviselő-testületet van-e további közérdekű bejelentés. Megállapítja, hogy „nincs”.

Megköszöni a Képviselő-testület munkáját, az ülést bezárja.

kmf.

**Sztán István Dr. Bóta Julianna**

**polgármester jegyző**